Η παρουσίαση στη γειτονιά μου « Οι λέξεις έχουν τη δική τους ιστορία\n« Ο άγνωστος ποιητής Άχθος Αρούρης: Η επιθεώρηση που δεν ανέβηκε και ο καλός στρατιώτης Σβέικ\nΤο χαράμι και η Μπόκο Χαράμ »\nΚαλησπέρα, ευχαριστώ πολύ όλους εσάς που ήρθατε εδώ, ευχαριστώ πολύ την Τίνα Κωνσταντάτου για τα καλά λόγια που είπε, όπως βέβαια και τις Εκδόσεις του Εικοστού Πρώτου για το τέταρτο βιβλίο που βγάζουμε μαζί αλλά και τον Άγη και την Κατερίνα που μας φιλοξενούν εδώ. Χαίρομαι πολύ για τη σημερινή παρουσίαση, από τη μια επειδή γίνεται στη γειτονιά όπου γεννήθηκα και μεγάλωσα και από την άλλη επειδή είναι ελπιδοφόρο σε μια περίοδο πολύ δύσκολη για το βιβλίο γενικά και για το καινούργιο βιβλίο και το βιβλιοπωλείο ειδικότερα, να ανοίγουν καινούργιοι χώροι για το βιβλίο, στις γειτονιές.\nΤα Λόγια του Αέρα είναι το τελευταίο μου βιβλίο (εννοώ: προσωπικό βιβλίο, γιατί στο μεταξύ έχω εκδώσει και δυο-τρία βιβλία όπου κάνω τη φιλολογική επιμέλεια, στον Παπαδιαμάντη, τον Λαπαθιώτη, τον Βάρναλη) αλλά από μιαν άποψη είναι και το πρώτο γλωσσικό βιβλίο μου. Να εξηγήσω τι εννοώ.\nΠριν από 25 περίπου χρόνια που άρχισα να ασχολούμαι με τη μετάφραση σε ένα πολυγλωσσικό περιβάλλον, διαπίστωσα με ζήλια, μπορώ να πω, ότι για τις μεγαλύτερες ευρωπαϊκές γλώσσες υπήρχαν πλήθος βοηθήματα που έλειπαν από τα ελληνικά• επηρεασμένος από τη γαλλική σχολή, που αποδελτιώνει λογοτεχνικά κυρίως έργα, θέλησα λοιπόν να φτιάξω εγώ μια τέτοια συλλογή και άρχισα να αποδελτιώνω έργα ελληνικής λογοτεχνίας, συνειδητοποιώντας, στην πορεία, την αξία που έχουν τα σώματα κειμένων ως πρωτογενές λεξικογραφικό υλικό.\nΈτσι με τα χρόνια συγκροτήθηκε ένα σώμα περίπου 11.000 εκφράσεων, και το 1997 παρουσίασα ένα μικρό κομμάτι από τη δουλειά μου σε ένα βιβλιαράκι, το Αλφαβητάρι των ιδιωματικών εκφράσεων, που αποτελεί την πρώτη μορφή του σημερινού βιβλίου. Από τότε, είχα κατά νου να κάνω μια βελτιωμένη και επαυξημένη νέα έκδοση.\nΜετά, καταπιάστηκα με το Διαδίκτυο και με τις διαδικτυακές συζητήσεις ιδίως για γλωσσικά θέματα, και καρπός αυτών των συζητήσεων και επεξεργασιών ήταν το βιβλίο Γλώσσα μετ’ εμποδίων, το 2007, ένα βιβλίο στο οποίο εκθέτω τις απόψεις μου για τη γλώσσα• ένα βιβλίο, αλλά θα μπορούσε να είναι τέσσερα, αφού χωρίζεται σε τέσσερις διακριτές ενότητες: Η πρώτη ενότητα, «Μύθοι για τη γλώσσα», καταγράφει και προσπαθεί να καταρρίψει μερικούς από τους γλωσσικούς μύθους που κυκλοφορούν στο Διαδίκτυο –για το Hellenic quest, για το πλήθος των λέξεων της ελληνικής, για τις ελληνοκεντρικές ετυμολογίες. Στη δεύτερη ενότητα βγάζω το άχτι μου με τους λαθοθήρες, εκείνο το ενοχλητικό κλιμάκιο της γλωσσικής αστυνομίας που αντλεί μεγάλην ηδονή όταν βρίσκει ένα (πραγματικό ή υποτιθέμενο) λάθος σε κείμενα άλλων. Προσπαθώ να δείξω ποια από τα λάθη δεν είναι λάθη, και πολλές φορές χαίρομαι που πιάνω τους κυρίους λαθοθήρες αδιάβαστους. Κλείνοντας την ενότητα αυτή, ασχολούμαι και με το λεξικό Μπαμπινιώτη και την καινοφανή ορθογραφία που θέλησε να εισηγηθεί. Μετά τη δεύτερη ενότητα υπάρχει ένα Ιντερλούδιο, έτσι το είπα, που θίγει θέματα γραμματικής και θηλυκού γένους. Η τρίτη ενότητα, Δασείας Καταίρεσις, είναι αφιερωμένη στο μονοτονικό, ένα θέμα που έρχεται τακτικά στην επικαιρότητα με τις προσπάθειες για επαναφορά του πολυτονικού συστήματος. Τέλος, η τέταρτη ενότητα καταγράφει τα έργα και τις ημέρες της νεοκαθαρευουσιάνικης αντεπίθεσης –Νεοκαθαρευουσιάνικο Κοτσανολόγιο είναι ο τίτλος της. Εδώ σας ξεναγώ στο πολύχρωμο παζάρι των γυρολόγων της καθαρεύουσας -κοινώς, απ’ όλα έχει ο μπαχτσές. Να εξηγήσω λίγο τον όρο• «καθαρεύουσα» είναι, με τον ορισμό των γλωσσολόγων, η συστηματική αλλαγή των γλωσσικών κανόνων και του λεξιλογίου με βάση πραγματικά ή υποθετικά ξένα πρότυπα για δή¬λωση γλωσσικής και κοινωνικής ανωτερότητας. Στη σημερινή Ελλάδα, που το γλωσσικό ζήτημα έχει οριστικά λυθεί, η νεοκαθαρεύουσα δεν αμφισβητεί τη γλώσσα που χρησιμοποιούμε αλλά συγκεκριμένες γλωσσικές επιλογές.\nΈνας άλλος τομέας που με γοήτευε από παλιά ήταν η ετυμολογία και ειδικότερα η ιστορία των λέξεων, τα δάνεια και τα αντιδάνεια, και από αυτή την αγάπη και την αναζήτηση άρχισα κι εγώ να γράφω ιστορίες λέξεων. Γιατί δεν έχουν ιστορία μόνο οι άνθρωποι, έχουν κι οι λέξεις τη δική τους ιστορία. Γεννιούνται, μεγαλώνουν, μεταναστεύουν σε άλλες χώρες. Καθώς ενηλικιώνονται, οι λέξεις πολλές φορές αλλάζουν σημασία. Κάποτε, πεθαίνουν. Μόνο που, σε αντίθεση με τους ανθρώπους, οι λέξεις μπορεί και να ανασταίνονται –αν και όχι πάντοτε με επιτυχία. Πολλές από τις λέξεις που τις έχουν αναστήσει λεξιλάγνοι λόγιοι παραμένουν νεκροζώντανα ζόμπι, αν και άλλες, όταν καταφέρνουν να προσληφθούν στο δημόσιο, έχουν την ευκαιρία για δεύτερη ευδόκιμη υπηρεσία –στην περίπτωση αυτή θα μπορούσαμε επίσης να μιλάμε για μετενσάρκωση.\nΗ ετυμολογία είναι συναρπαστική για τους λάτρεις της, αλλά κατανοώ ότι στον πολύ κόσμο μπορεί να φαίνεται κάπως ξερή. Γι’ αυτό προτίμησα να παρουσιάσω «ιστορίες λέξεων» και όχι απλώς ετυμολογικές διερευνήσεις. Ο όρος «ιστορίες λέξεων» αφήνει το περιθώριο να προσθέσει κανείς αρκετά τερπνά στοιχεία και να ανοίξει διόδους επικοινωνίας με τη λογοτεχνία.\nΑπό τον Σεπτέμβριο του 2008 άρχισα να γράφω κάθε μήνα στην εφημερίδα Αυγή ένα άρθρο με ιστορίες λέξεων της επικαιρότητας, που πήρε τον τίτλο «Οι λέξεις έχουν τη δική τους ιστορία», ένας τίτλος που μου άρεσε τόσο πολύ που όταν, λίγο αργότερα, τον Φεβρουάριο του 2009, άνοιξα το δικό μου ιστολόγιο, διάλεξα τον ίδιο τίτλο, «Οι λέξεις έχουν τη δική τους ιστορία», με υπότιτλο «Για τη γλώσσα, τη λογοτεχνία και όλα τα άλλα» και, για να τριτώσει το κακό, ή το καλό, τον Νοέμβριο του 2009 έβγαλα και το δεύτερο γλωσσικό βιβλίο που το είπα «Οι λέξεις έχουν τη δική τους ιστορία» και περιλαμβάνει άρθρα με ιστορίες λέξεων, που τα περισσότερα είχαν πρωτοδημοσιευτεί στην εφημερίδα και στο ιστολόγιο, αλλά στη συνέχεια ξαναδουλεύτηκαν, με την πολύτιμη συμβολή των σχολιαστών του ιστολογίου –διότι, για να λέμε την αλήθεια, καμαρώνω που έχω συγκεντρώσει μια πλειάδα εξαίρετων σχολιαστών που συζητούν νηφάλια, όπως σπάνια συμβαίνει στα μέσα κοινωνικής δικτύωσης, και που με τα σχόλιά τους προσφέρουν μεγάλη προστιθέμενη αξία στα άρθρα μου.\nΝα πω με την ευκαιρία ότι στην εξιστόρηση της διαδρομής των λέξεων είναι πολύ συχνό το φαινόμενο των γλωσσικών δανείων. Τα δάνεια κάποιοι τα θεωρούν προσβολή της εθνικής καθαρότητας και προσπαθούν να τα εξοβελίσουν από τη γλώσσα. Εγώ αντίθετα τον γλωσσικό δανεισμό προτιμώ να τον βλέπω σαν συναρπαστική ιστορία δημιουργικής επαφής ανθρώπων και πολιτισμών και αισθάνομαι απεριόριστο σεβασμό όχι μόνο (και, ασεβώς, όχι τόσο) για τους λόγιους που μπόλιασαν τη λατινική ή τις αναγεννησιακές ευρωπαϊκές γλώσσες με ελληνικές ρίζες, αλλά για τις χιλιάδες ανώνυμους, τους ναυτικούς, τους πραματευτές, τους μισθοφόρους στρατιώτες, τους εμπόρους, τις μαστοράντζες, τους σαράφηδες, τους (λαθρο;)μετανάστες, που διέδωσαν τα πράγματα και τις λέξεις από τη μια στην άλλην άκρη της λεκάνης της Μεσογείου και πολύ παραπέρα.\nΤο φαινόμενο του γλωσσικού δανεισμού εμφανίζεται και στο τρίτο γλωσσικό μου βιβλίο, τις Λέξεις που χάνονται, που κυκλοφόρησε το 2011, που περιλαμβάνει 366 σύντομα άρθρα, το καθένα αφιερωμένο σε μία σπάνια λέξη, δηλαδή λέξη που δεν βρίσκεται στα μεγάλα λεξικά μας (Μπαμπινιώτη, ΛΚΝ). Προσπάθησα να διαλέξω λέξεις που να λέγονται σε περισσότερα από ένα μέρη της Ελλάδας: θέλω να αναδείξω το φαινόμενο ότι μια λέξη που θεωρείται π.χ. αποκλειστικά κρητική ή κερκυραϊκή είναι πολλές φορές πανελλήνια ή τουλάχιστον πολυπεριφερειακή, μια και ακούγεται ενδεχομένως και στην άλλη άκρη της Ελλάδας. Επίσης, λέξεις που να έχουν κάποιο ενδιαφέρον ετυμολογικό (π.χ. δάνεια ή αντιδάνεια) ή ιστορικό ή να έχουν χρησιμοποιηθεί από κάποιον μεγάλο λογοτέχνη ή να ακούγονται σε κάποιο γνωστό τραγούδι. Προσπάθησα δηλαδή να βρω λέξεις που να έχω να πω γι’ αυτές κάτι ενδιαφέρον και τερπνό, λέξεις που να είναι σπάνιες μεν αλλά γνωστές σε ικανό ποσοστό των αναγνωστών. Το βιβλίο αυτό είχε τη μεγαλύτερη ως τώρα εκδοτική επιτυχία, αφού μοιράστηκε και από την εφημερίδα Βήμα, κι έτσι είναι με μεγάλη διαφορά το πιο πολυδιαβασμένο βιβλίο μου.\nΣτα δύο προηγούμενα βιβλία παρακολουθούσα την πορεία μιας λέξης, ή μιας οικογένειας λέξεων, και τις διάφορες σημασίες που παίρνει καθώς ταξιδεύει στο χρόνο -καταγράφω δηλαδή τα πολλά πράγματα μίας λέξης• στο επόμενο βιβλίο μου, τις «Οπωροφόρες λέξεις», σκέφτηκα να κάνω το αντίστροφο: να καταγράψω την ιστορία και τις πολλές λέξεις κάποιων πραγμάτων, στην προκείμενη περίπτωση των οπωρικών και των ξηρών καρπών. Πρόκειται για τριάντα άρθρα που το καθένα είναι αφιερωμένο σε έναν καρπό: η ιστορία του κάθε καρπού και το πώς έφτασε στα μέρη μας, τι έλεγαν για τον καρπό αυτό οι αρχαίοι και βυζαντινοί συγγραφείς, τα ονόματα του κάθε καρπού, τόσο το σημερινό όσο και τα παλαιότερα, καθώς και οι διαλεκτικές ονομασίες του, η ετυμολογία των ονομάτων, οι παροιμιακές και ιδιωματικές φράσεις με το συγκεκριμένο φρούτο, η παρουσία του στη λογοτεχνία και τη λαογραφία. Με δυο λόγια, το κάθε άρθρο εξετάζει τη θέση που έχει το κάθε φρούτο στον πολιτισμό μας και (συντομότερα, βέβαια) στον παγκόσμιο πολιτισμό.\nΔεν είναι δηλαδή μια απλή ιστορία: μπαίνει στη μέση η ετυμολογία, η λεξικογραφία• η φρασεολογία, η λαογραφία, η λογοτεχνία και οι άλλες τέχνες. Επομένως, σε κάθε κεφάλαιο έχουμε μια, θα λέγαμε, πολιτισμική ιστορία του συγκεκριμένου καρπού, αναφέροντας βέβαια τις λέξεις που τον ονοματοδότησαν, αφού ο έρωτας με τις λέξεις είναι παλιός και αθεράπευτος. Αλλά τα ονόματα είναι άστατα: για παράδειγμα, δεν είμαστε βέβαιοι ποιον καρπό έλεγαν οι αρχαίοι «κοκκύμηλα»• σε άλλες περιγραφές ταιριάζουν στα κορόμηλα, σε άλλες στις μπουρνέλες. Ή, πάλι, ενώ πριν από 400 χρόνια ονομάζαμε «απίδι» το αχλάδι και «αχλάδα» το αγριάπιδο, σήμερα στην Αττική και στα περισσότερα μέρη της Ελλάδας το καλό το φρούτο το λέμε «αχλάδι» και ο λόγος είναι ότι στα αρβανίτικα το «πίδε» είναι πολύ κακιά λέξη [είναι κι η μητέρα μου εδώ] και γι’ αυτό το απίδι σε όλα τα μέρη όπου κατοικούσαν αλβανόφωνοι σταμάτησε να λέγεται.\nΚαι φτάνουμε στο 2013, οπότε αποφάσισα να προχωρήσω σε μια επαυξημένη έκδοση του μικρού βιβλίου που είχα βγάλει το 1999. Στα «Λόγια του αέρα» λοιπόν ασχολούμαι με τις παροιμιακές ή ιδιωματικές ή παγιωμένες όπως αποφάσισα τελικά να τις πω εκφράσεις της γλώσσας μας. (Η ορολογία δεν είναι εντελώς… παγιωμένη, δείτε τον πρόλογο του βιβλίου για περισσότερα). Με άλλα λόγια, το βιβλίο είναι αφιερωμένο σε εκφράσεις όπως: τον χόρεψα στο ταψί, μου μπήκαν ψύλλοι στ’ αυτιά, αγρόν ηγόρασε, κάνει σαν τη χήρα στο κρεβάτι, τα φόρτωσε στον κόκορα, λέει λόγια του αέρα και ούτω καθεξής.\nΔιάλεξα να παρουσιάσω 1001 τέτοιες εκφράσεις (αριθμός φυσικά συμβολικός, στην πραγματικότητα είναι κάπως περισσότερες, περίπου 1080, διότι μερικά λήμματα είναι, όπως τα λέω, δίκορκα, δηλ. για παράδειγμα στο λήμμα «σηκώνω παντιέρα» αναπτύσσω και τη συνώνυμη έκφραση «σηκώνω μπαϊράκι»). Η επιλογή έγινε με κριτήρια τη συχνότητα χρήσης, τη σημασιολογική διαύγεια και, μεταξύ εξίσου συχνών εκφράσεων, το αν υπάρχει κάτι ενδιαφέρον να ειπωθεί για την έκφραση, κάτι που ο μέσος αναγνώστης το αγνοεί.\nΤο βιβλίο είναι βασισμένο σε σώματα κειμένων, ιδίως λογοτεχνικών. Οι γλωσσολόγοι εδώ ίσως εκφράσουν μιαν αντίρρηση, διότι θεωρούν ότι δεν πρέπει να είναι μόνο η λογοτεχνία πρωτογενές υλικό ή ίσως και ότι δεν είναι η λογοτεχνία το καταλληλότερο πρωτογενές υλικό, όμως εγώ θέλησα να δώσω στον αναγνώστη την ευκαιρία να γευτεί και μερικά αποσπάσματα έξοχου λόγου. Βέβαια, σε κάποιες, ιδίως νεότερες, εκφράσεις, που χρησιμοποιούνται κυρίως στον δημοσιογραφικό ή πολιτικό λόγο χρησιμοποίησα παραθέματα από εφημερίδες (π.χ. στο λήμμα «σαν ταύρος σε υαλοπωλείο», από άρθρο του Μανδραβέλη) ή από την πολιτική (π.χ. στο λήμμα «πριν αλέκτωρ φωνήσει» από τα Πρακτικά της Βουλής).\nΒέβαια, δεν έχουν όλοι οι λογοτέχνες το ίδιο φορτίο, την ίδια πυκνότητα παγιωμένων εκφράσεων• σε ορισμένους, ιδίως πιο σύγχρονους, σχεδόν απουσιάζουν, σε άλλους είναι πολύ κοινές. Στο Τρίτο στεφάνι, ας πούμε, του Ταχτσή, όπου μεταφέρεται ο μονόλογος μιας λαϊκής αλλά όχι αμόρφωτης γυναίκας, οι παροιμιακές και ιδιωματικές εκφράσεις είναι πάρα πολλές• ο Παπαδιαμάντης χρησιμοποιούσε επίσης πολλές, όχι μόνο στο στόμα των ηρώων του, αλλά και στην αφήγησή του, όπου μάλιστα είναι τυπωμένες μέσα σε εισαγωγικά ή σε αραιά γράμματα. Πολλές βρίσκει κανείς, εννοείται, σε θεατρικά έργα.\nΗ αναδρομή στα σώματα κειμένων δεν δίνει μόνο γεύσεις από την καλή λογοτεχνία. Όταν βρεις μιαν έκφραση σε ένα παλιότερο κείμενο, αυτομάτως έχεις και ένα terminus ante quem για την έκφραση, ένα όριο πριν από το οποίο γεννήθηκε η έκφραση• αυτό βοηθάει πολλές φορές και για την ετυμολόγηση της έκφρασης, την ανίχνευση της προέλευσής της, ιδίως αν στο κείμενο τονίζεται ότι η έκφρ. είναι ήδη παροιμιακή, όπως συμβαίνει συχνά σε κείμενα της αρχαίας και μεσαιωνικής γραμματείας. Βέβαια, ομολογώ ότι εγώ προσωπικά έχω το κόλλημα ή την πετριά του γλωσσικού ληξίαρχου, δηλαδή με ενδιαφέρει να βρω πότε καταγράφεται για πρώτη φορά στη γλώσσα μας μια έκφραση ή μια λέξη, κάτι που είναι επιρροή από την ευρωπαϊκή λεξικογραφία• εκεί τα «γλωσσικά ληξιαρχεία» είναι πολύ αναπτυγμένα, στην Ελλάδα όχι και τόσο, έναν Κουμανούδη είχαμε που έβγαλε το 1900 τη «Συναγωγή νέων λέξεων πλασθεισών υπό των λογίων» και ο Μπαμπινιώτης ενέτει 1998 τον Κουμανούδη αντέγραψε.\nΗ αναζήτηση της πρώτης εμφάνισης εκφράσεων κρύβει εκπλήξεις για τον ερευνητή. Για παράδειγμα, πίστευα ότι η έκφραση «καινούργιο φρούτο», που τη λέμε ειρωνικά ή επιτιμητικά για μια καινοτομία που δεν μας βρίσκει σύμφωνους, πίστευα ότι είναι μεταπολεμική, αφού μόνο τα τελευταία χρόνια πλημμύρισαν οι αγορές μας με εξωτικά φρούτα. Κι όμως, ο Μακρυγιάννης στ’ Απομνημονεύματά του, απευθυνόμενος στον Καποδίστρια, λέει: Εσύ, Εκλαμπρότατε, από τον καιρό οπού κόπιασες όλο νέα πράματα ήφερες εις την πατρίδα• διαίρεσιν αναμεταξύ μας δεν είχαμε, φατρίαν μας ήφερες, νέο φρούτο σ’ εμάς τους Έλληνες, παραλυσίαν κι αφανισμόν\nΘα δώσω ένα παράδειγμα για το πώς η χρονολόγηση μιας έκφρασης βοηθάει στην εξήγηση της προέλευσής της και ταυτόχρονα θα απαντήσω στο πρώτο ερώτημα που θέτει το οπισθόφυλλο του βιβλίου («Ποια είναι η Μιχαλού και γιατί της χρωστάμε»).\nΛοιπόν, η έκφρ. «αυτός χρωστάει της Μιχαλούς», η οποία σημαίνει «δεν είναι στα καλά του», ή μάλλον σήμερα έχει δυο σημασίες, αλλά που η αρχική της σημασία ήταν «δεν είναι στα καλά του», η έκφραση αυτή λοιπόν, σύμφωνα με μια ευρέως διαδεδομένη άποψη, προέρχεται από μια ιδιοκτήτρια πανδοχείου στο Ναύπλιο αμέσως μετά την ίδρυση του νεοελληνικού κράτους, η οποία λεγόταν Μιχαλού και κυνηγούσε με αμείλικτη επιμονή όσους τής άφηναν βερεσέδια, με αποτέλεσμα τελικά να τους κάνει να τρελαίνονται• κι έτσι, όταν οι διαβάτες έβλεπαν να περιφέρεται κάποιος στο δρόμο παραμιλώντας και γενικά δείχνοντας σημάδια ανισορροπίας, έλεγαν «Αυτός θα χρωστάει της Μιχαλούς».\nΔεν ξέρω ποιος πρωτοδιατύπωσε αυτή την εξήγηση πάντως θα τη βρείτε σε πάμπολλα συγγράμματα, έργα αναφοράς έγκυρα και μη, από το Ρομάντζο μέχρι το Λεξικό του Μπαμπινιώτη (έως την τρίτη έκδοση). Προφανώς έχει κάτι το ελκυστικό η ιστορία της αμείλικτης ταβερνιάρισσας. Προσωπικά, όταν βλέπω τόσο να δίνονται τόσο συγκεκριμένες και ακριβείς εξηγήσεις χωρίς να στηρίζονται σε πρωτογενείς πηγές, πάντοτε κουμπώνομαι, υποψιάζομαι ότι βρίσκομαι μπροστά σε επεξηγηματικό μύθο. Όμως, κάθε τι που διατυπώνεται με βεβαιότητα τραβάει, είναι ελκυστικό, πείθει• βλέπετε, όπως η φύση αντιπαθεί το κενό, έτσι και ο άνθρωπος αντιπαθεί την αβεβαιότητα.\nΑλλά, όπως καταλαβαίνετε, το μεγάλο πλεονέκτημα των «επεξηγηματικών μύθων», που είναι η σιγουριά με την οποία διατυπώνονται, μετατρέπεται αυτόματα σε μειονέκτημα αν είσαι αρκετά τυχερός να βρεις μιαν αναφορά παλαιότερη από τη χρονολόγηση που προκύπτει από τον μύθο (εδώ, από το 1830). Βέβαια, πρέπει να είσαι πολύ τυχερός για να μπορέσεις να βρεις στον αχανή αχυρώνα των παλιών κειμένων τη βελόνα που θα τρυπήσει το συγκεκριμένο μυθοπλαστικό μπαλόνι, αλλά καμιά φορά ο Θεός αγαπάει και τον νοικοκύρη.\nΈτσι, στην περίπτωση της Μιχαλούς, ήμουν τυχερός να βρω την έκφραση «μπας και χρωστείτε της Μιχαλούς;» στα Κορακιστικά του Ιακωβάκη Ρίζου Νερουλού, μια κωμωδία με γλωσσικό ενδιαφέρον, που γράφτηκε γύρω στο 1812. Εκεί, ένας Χιώτης υπηρέτης λέει στον αφέντη του:\nΚαι εφόσον η έκφραση ήταν παροιμιακή ήδη το 1812, σημαίνει πως έχει γεννηθεί πολύ νωρίτερα από το 1830, άρα ο μύθος της ταβερνιάρισσας Μιχαλούς καταρρέει.\nΠροσέξτε όμως κάτι κακό που έχει η ανασκευή των μύθων: ο μύθος, επειδή είναι μύθος, προσφέρει βεβαιότητες. Με το να ανατρέψεις μια βεβαιότητα, βρίσκεσαι στην αβεβαιότητα: δεν μαθαίνεις κάτι, αλλά ξεμαθαίνεις, και αυτό δεν το δέχεται με ευχαρίστηση ο αναγνώστης. Διότι, τι του προσφέρεις στη θέση της γουστόζικης ιστορίας με την ταβερνιάρισσα Μιχαλού; Τίποτα το εξίσου σίγουρο ή το εξίσου τερπνό. Ξέρουμε δηλαδή ότι στα βουλγάρικα υπάρχει η έκφραση «χρωστάω στον Μιχάλη» με την ίδια σημασία, αλλά στα ελληνικά της Θράκης Μιχάλης είναι ο αγαθούλης, οπότε, όποιος χρωστάει στον ελαφρόμυαλο Μιχάλη υποθέτουμε ότι είναι δυο φορές ελαφρόμυαλος. Τέλος πάντων, ευτυχώς υπάρχουν άλλες εκφράσεις με συναρπαστική αλλά και αληθινή ιστορία.\nΜε τη Μιχαλού όμως δεν τελειώσαμε. Ακριβώς επειδή ως έκφραση έχει χάσει την σημασιολογική της διαύγεια, σε αντίθεση με τις περισσότερες εκφράσεις (πρβλ. μου έχεις ψήσει το ψάρι στα χείλη, μου έβαλε τη θηλειά στο λαιμό, του έδωσε τα παπούτσια στο χέρι), τις τελευταίες δεκαετίες, υπό την επίδραση του «βαριού» ρήματος χρωστάω, όλο και περισσότεροι, ιδίως νεότεροι, χρησιμοποιούν την έκφραση σαν να έχει τη σημασία «χρωστάει στους πάντες», δηλ. σαν συνώνυμη των εκφράσεων «χρωστάει σε όποιον φοράει παπούτσια/μιλάει ελληνικά». Φαντάζονται δηλαδή τη Μιχαλού σαν μια λαϊκή, φτωχιά γυναίκα –οπότε, για να χρωστάει κάποιος και στη Μιχαλού, χρωστάει στους πάντες.\nΜια παρόμοια ιστορία σχετικά με την προέλευση έκφρασης είναι τα «πράσινα άλογα», για την οποία πολλοί υποστηρίζουν ότι προέρχονται από την αρχαία φράση «πράσσειν άλογα» (δηλαδή πράττω παράλογα πράγματα). Τέτοια φράση δεν παραδίδεται στις πηγές, η δε ιδέα του πράσινου άλογου ως δήλωση του παράλογου και του αδύνατου είναι πολύ «λογική», αφού υπάρχει και σε άλλες γλώσσες π.χ. στα ρουμάνικα, όπου υπάρχει και η παροιμία «Είδες πράσινο άλογο; Είδες Σέρβο φρόνιμο», δηλαδή όσο απίθανο είναι το ένα, τόσο απίθανο είναι και το άλλο. Τέτοια παροιμία την έχουμε κι εμείς, ή την είχαμε, αφού υπήρχε η παροιμία «Είδες πράσινο άλογο; Είδες Χιώτη άλωλο», ο δε Παναγιωτάκης Νικούσιος, ο πρώτος ρωμιός Μέγας Δραγουμάνος (περί το 1650) είχε το παρατσούκλι «πρασινάλογος» ακριβώς επειδή ήταν Χιώτης. Αν θέλουμε να το κάνουμε και λίγο πιο συναρπαστικό, θα σκεφτούμε την Αποκάλυψη του Ιωάννη, όπου η φράση «και ιδού ίππος χλωρός»• και ενώ είναι αλήθεια ότι στα αρχαία η λ. χλωρός δεν σημαίνει ακριβώς πράσινος, αλλά πιάνει μια γκάμα χρωμάτων από το ωχρό και το κίτρινο ίσαμε το πράσινο, ωστόσο δεν αποκλείεται και αυτό το άλογο να ήταν πράσινο.\nΠάντως, στο βιβλίο δεν ντρέπομαι να παραδεχτώ ότι για μερικές εκφράσεις δεν έχω βρει εξήγηση που να με ικανοποιεί• έτσι, για παράδειγμα, για την έκφραση «ο μήνας έχει εννιά» παραθέτω την ευρέως διαδεδομένη εξήγηση, ότι δηλαδή παλιότερα οι δημόσιοι υπάλληλοι έπαιρναν τον μισθό τους στις 9 του μηνός, η οποία επομένως ήταν μέρα χαράς και αμεριμνησίας. Προσωπικά, το ένστικτό μου με κάνει να αμφιβάλλω για την εξήγηση και πουθενά δεν μπόρεσα να βρω μια τεκμηριωμένη επιβεβαίωσή της. Ωστόσο, μην έχοντας να προτείνω κάτι άλλο, αρκούμαι στο να καταθέσω την επιφύλαξή μου.\nΆλλοτε πάλι τολμώ να διατυπώσω μια δική μου εικασία για την εξήγηση της έκφρασης, όπως π.χ. στην «από την Πόλη έρχομαι και στην κορφή κανέλα», αφού όμως παραθέσω τις επικρατέστερες απόψεις παλαιότερων ερευνητών (για την ιστορία, πιστεύω ότι πρόκειται για συρραφή δύο άσχετων μεταξύ τους φράσεων).\nΣυντηρητικές είναι και οι παγιωμένες εκφράσεις, με την έννοια ότι δεν αλλάζουν παρά το γεγονός ότι η γύρω κοινωνία αλλάζει. Είναι κιόλας δώδεκα ή δεκατρία χρόνια που χρησιμοποιούμε ένα καινούργιο νόμισμα, αλλά παρόλαυτα εξακολουθούμε να λέμε «τέρμα τα δίφραγκα», «δεν δίνω δεκάρα τσακιστή», «δεν αξίζει φράγκο». Παρεμπιπτόντως, η φράση «τέρμα τα δίφραγκα» είναι απόηχος της εποχής όπου υπήρχαν κλιμακωτές τιμές στα εισιτήρια των λεωφορείων και εισπράκτορες να την εκφωνούν, δηλαδή μια κατάσταση που έχει πάψει να ισχύει εδώ και περίπου 50 χρόνια• όμως η φράση λέγεται, χωρίς να μετατραπεί σε, ξερωγώ, τέρμα τα δίευρα.\nΑλλά και γενικότερα ο κόσμος των ιδιωματικών εκφράσεων πατά¬ει γερά στο παρελθόν θυμίζει μια καθημερινή ζωή ολότε¬λα διαφορετική από τη σημερινή στις πόλεις• στις εκφρά¬σεις αυτές επιβιώνουν αντικείμενα μιας αγροτικής Ελλάδας που χάνεται, όπως το ροδάνι, το χτένι του αργαλειού ή το σφοντύλι. Μπορεί το αυτοκίνητο να παίζει εδώ και πολλές δεκαετίες καίριο ρόλο στη ζωή μας, αλλά όταν θέλουμε να πούμε ότι κάποιος εξασφαλίστηκε, λέμε ακόμα ότι «έδεσε τον γάιδαρό του». Αλλά και το αυτοκίνητο έχει δώσει εκφράσεις π.χ. τον έπιασε λάστιχο/έμεινε από λάστιχο• δηλαδή, δεν είναι απόλυτος ο συντηρητισμός των παγιωμένων εκφράσεων, συνεχίζουν να γεννιούνται εκφράσεις και σήμερα.\nΣε κάποια λήμματα δίνω την αντιστοιχία με τα αρχαία ή τα μεσαιωνικά ελληνικά –όχι από απεγνωσμένη προσπάθεια σύνδεσης με το ένδοξο παρελθόν, αλλά επειδή είναι ελκυστικό να βλέπει κανείς ότι μια έκφραση φαινομενικά σύγχρονη υπάρχει στη γλώσσα εδώ και πολλούς αιώνες, έστω και σε άλλη γλωσσική μορφή. Να δώσω ένα παράδειγμα. Για κάποιον που με πλάγια μέσα πετυχαίνει κάτι, κυρίως δε να προσληφθεί κάπου ή να προσποριστεί κάποιο ευεργέτημα που δεν δικαιούται, λέμε ότι «μπήκε από το παράθυρο». Η φράση φαίνεται γέννημα-θρέμμα της νεοελληνικής πραγματικότητας, όμως η πρώτη μορφή της απαντά σχεδόν δυο χιλιάδες χρόνια νωρίτερα, στον Πλούταρχο. Ένα από τα έργα του είναι τα Συμποσιακά, στα οποία εξετάζονται διάφορα «προβλήματα» που αφορούν τα συμπόσια ή που συνηθιζόταν να συζητιούνται στα συμπόσια• θελκτικές κουβέντες του κρασιού, περίτεχνα δουλεμένες. Σε μια τέτοια κουβέντα, θέμα της συζήτησης είναι αν πρέπει ο οικοδεσπότης να τοποθετεί τους προσκαλεσμένους του σε συγκεκριμένες θέσεις ή μήπως είναι καλύτερο να τους αφήνει να διαλέγουν οι ίδιοι τις θέσεις τους. Εκεί, ο Πλούταρχος, αποκρούοντας τη δεύτερη αυτή άποψη, λέει: «δέδια μη δοκώμεν τη αυλείω τον τύφον αποκλείοντες εισάγειν τη παραθύρω μετά πολλής αδιαφορίας», δηλαδή «φοβάμαι μήπως, από την πολλή φροντίδα να αποφύγουμε τις διακρίσεις, φαίνεται μεν ότι διώχνουμε τη ματαιοδοξία από την πόρτα αλλά στην πραγματικότητα την βάζουμε μέσα από το παράθυρο». Χρήση πολύ όμοια με τη σημερινή.\nΌπως είπα, η συγγραφική μου παρουσία βρίσκεται σε αλληλεπίδραση με την δραστηριότητά μου στο Διαδίκτυο. Το Διαδίκτυο δίνει τη δυνατότητα να απευθυνθείς σε πολύ κόσμο και ταυτόχρονα να πάρεις αναπληροφόρηση, να μάθεις τη γνώμη τους για όσα γράφεις. Ωστόσο, και η φυσική επαφή και επικοινωνία με τους αναγνώστες είναι κάτι το απολύτως απαραίτητο –γι’ αυτό εκδηλώσεις σαν τη σημερινή είναι πάντοτε πολύτιμες για μένα, και σας ευχαριστώ για άλλη μια φορά που ήρθατε να με ακούσετε.\nThis entry was posted on 14 Ιανουαρίου, 2015 στις 09:51\tand is filed under Εκδηλώσεις, Παρουσίαση βιβλίου, Περιαυτομπλογκίες, Φρασεολογικά. Με ετικέτα: bookia.gr, Booktalks, Λόγια του αέρα, Παλαιό Φάληρο, Τίνα Κωνσταντάτου. You can follow any responses to this entry through the RSS 2.0 feed. You can leave a response, ή trackback from your own site.\n91 Σχόλια to “Η παρουσίαση στη γειτονιά μου”\n14 Ιανουαρίου, 2015 στις 10:11\nΣυγγνώμη,αλλά δε μπορώ να μη ρωτήξω ποιος είναι ο εξ ευωνύμων !\n14 Ιανουαρίου, 2015 στις 10:12\nΆντε βρε παιδί μου, περίμενα να έρθει κάποιος στην 1η θέση! 😛\n14 Ιανουαρίου, 2015 στις 10:16\n1: Είναι ο παλιός μου φίλος Μπουκανιέρος -έγραφε κι εδώ τον πρώτο καιρό.\n14 Ιανουαρίου, 2015 στις 10:31\nΑυτή τη χοντρή άνω τελεία από που την αγοράζεις;\n14 Ιανουαρίου, 2015 στις 10:37\nκαλημερα κατα την γνωμη μου ο χωρος ηταν περισοτερο καφε παρα βιβλιοπωλειο η παρουσιαση ειχε ενδιαφερων αν και ειχε εμπορικο προωθητικο χαρακτηρα η κυρια εκανε και μια πλαγια αναφορα στον ευζωνο κουκιδη περα απο αυτα αγορασα το βιβλιο σας οπωροφορες λεξεις και πιστευω οτι η ποιοτητα εκτυπωσης το αδικει και το κανει να φερνει σε σχολικο βοηθημα παρα σε λογοτεχνικο εργο\nΑπό το Word.\n14 Ιανουαρίου, 2015 στις 10:39\nΓια να δω : έρχονται όλα τα symbols; ▪●◊└\n14 Ιανουαρίου, 2015 στις 10:40\n14 Ιανουαρίου, 2015 στις 10:49\nKαλημέρα. Ο χώρος χωριζεται σε δύο μέρη, το ένα καφενείο, το άλλο βιβλιοπωλείο. Πάντως, για βιβλιοπωλείο γειτονιάς τα βιβλία του, θα συμφωνήσεις νομίζω, είναι απαιτητικά.\nΓια τις Οπωροφόρες λέξεις, προσωπικά δεν δίνω μεγάλη σημασία στην ποιότητα εκτύπωσης αλλά νομίζω ότι εκ των υστέρων και ο εκδότης συμφωνεί μαζί σας.\n14 Ιανουαρίου, 2015 στις 10:51\n«Άμήν λέγω υμίν ότι ουδείς προφήτης δεκτός εστιν εν τη πατρίδι αυτού»\nΑν δεν ισχύει εν Φαλήρω τότε τι να είπω;\n[Πας μετά Χριστόν προφήτης (μπιπ) εστί]\n14 Ιανουαρίου, 2015 στις 10:57\nΠρωτόγνωρη η διττή φύση του βιβλιοπωλείου.\nΕύχομαι να πάει καλά και να μη…Φαληρίσει ! (φάε τη γλώσσα σου-Yiannis Nikolaou mode off)\n>αγορασα το βιβλιο σας οπωροφορες λεξεις και πιστευω οτι η ποιοτητα εκτυπωσης το αδικει\nκαι ο τρόπος διάθεσης. Τι θα λέγατε για μικρά καφάσια βιβλιοπωλείου;\n14 Ιανουαρίου, 2015 στις 11:00\n11: Μιχάλης 🙂\n14 Ιανουαρίου, 2015 στις 11:10\nΈλα ντε, Μιχάλης ! Πήγα στο Γιάννη Νικολάου από τους πρώην «Λαθρεπιβάτες», ποιος ξέρει γιατί.\n14 Ιανουαρίου, 2015 στις 11:12\nΚαι πρέπει να ήσασταν και συμφοιτηταί, έτσι;\n14 Ιανουαρίου, 2015 στις 11:13\n(15 -> 13).\nΕγώ ήθελα να πω κάτι που άκουσα χθες στην τηλεόραση, στο καινούργιο σήριαλ του Γιώργου Καπουτζίδη (νόου κόμεντς πλίιζ). Και ενώ στο Παρά 5 τον είχα ακούσει εγω ο ίδιος με τα αυτιά μου (τα οποία πόνεσαν) να λέει «στο σκρίν-ι-ο», καθαρά τρισύλλαβο, στο χθεσινό επεισόδιο, έβαλε μια τρίχρονη Σμαράγδα Καρύδη να ζητάει στην προσευχή της από τον Θεό να γίνει «αστροναύτρια». Μου φάνηκε πολύ γλυκό, και αναρωτιέμαι αν το έγραψε συνειδητά, κατά το βουλεύτρια, ή απλώς ήταν μια χαριτωμενιά, και καλά ένα πιτσιρίκι που επειδή δεν μιλάει ακόμα καλά, κάνει χαριτωμένα λάθη (μιας και υπάρχει και το αστροναύτισσα).\n14 Ιανουαρίου, 2015 στις 11:17\n>αγορασα το βιβλιο σας οπωροφορες λεξεις\nΠρόταση [Βιβαλντική, Τζοχατζοπουλική]¨\nΝα μετονομαστεί σε Φρούτα Εποχής.\nΚαι να σπάσει στα τέσσερα:\n1. Πρίμα βέρα, 2. Καλοκαίρι, 3. Φθινόπωρο, 4. Χειμώνας.\n14 Ιανουαρίου, 2015 στις 11:20\nΣε ωραίο τσαρδί βρέθηκες, μπράβο!\n14 Ιανουαρίου, 2015 στις 11:29\n15: Όχι, συμμαθητές\n16: Και αστροναύτισσα και αστροναύτρια λέγεται. Μια χαρά τα βρίσκω.\n18: Ναι, είναι πολύ καλο.\n14 Ιανουαρίου, 2015 στις 11:32\nKαλά, ο ηλεφυσιογνωμισμός* μου έχει καταρεύσει τελείως! Δεν θα μπορούσα ποτέ των ποτών να φανταστώ ότι ο Μπουκανιέρος είναι ο Ρος Ντέηλυ! 🙂\n(* όρος-according to the Nikokyrian specifications- που σκέφτηκα μόλις τώρα ,για την εικόνα που αποδίδουμε με τη φαντασία μας σε κάποιον ηλεσυνομιλητή. Είχε δεχτεί ένα ισχυρό πλήγμα όταν ο «σεβάσμιος γέρων» Κορνήλιος απεδείχθη τρελιάρης έφηβος (σχεδόν…) ,και τώρα με τον πειρατή κατέρευσε εντελώς)\n14 Ιανουαρίου, 2015 στις 11:36\n14 Ιανουαρίου, 2015 στις 11:37\nΚαλά, κι όταν ο τρελιάρης έφηβος απεδείχθη σεβάσμιος γέρων;\nΑσ’το καλύτερα. Ακυρον\n14 Ιανουαρίου, 2015 στις 11:43\n19 β. Κι εγώ, γι’ αυτό χάρηκα που το άκουσα. Μακάρι να το εννοούσε (ο Γ.Κ.) και πραγματικά.\n14 Ιανουαρίου, 2015 στις 11:45\n«Kαλά, ο ηλεφυσιογνωμισμός* μου έχει καταρεύσει τελείως! Δεν θα μπορούσα ποτέ των ποτών να φανταστώ ότι ο Μπουκανιέρος είναι ο Ρος Ντέηλυ!»\nΉ ο Αντώνης Μιτζέλος, με το ίδιο μακό ! 🙂\n14 Ιανουαρίου, 2015 στις 11:46\nΔεν το πιστεύω τι έχασα, δίπλα από το σπίτι μου! Αυτά παθαίνω που μπαίνω αραιά και πού! 😦\nΘα το βάλω νιου γίαρ ριζολούσιον να μπαίνω καθημερινά, μακάρι να πείσω και κάτι άλλες ψυχές!\n14 Ιανουαρίου, 2015 στις 11:51\n20: Σχεδόν πάντοτε ο ηλεφυσιογνωμισμός αποτυγχάνει. Ή με πιο απλά λόγια, όταν επικοινωνούμε ηλεκτρονικά με κάποιον (αλλά και με παραδοσιακήν αλληλογραφία) πλάθουμε στο μυαλό μας μιαν εικόνα του η οποία εκ των πραγμάτων σχεδόν ποτέ δεν πλησιάζει την πραγματική του εικόνα.\n25: Φταίω κι εγώ, που δεν το πολυδιαφήμισα στους γείτονες.\n14 Ιανουαρίου, 2015 στις 12:01\n20, 26 α: Περίεργο, αν και συμφωνώ ως προς την αποτυχία της εικόνας που πλάθουμε, εδώ συγκεκριμένα, από το «πειρατικό» τού ψευδώνυμου, σε αυτές τις γραμμές είχα φτιάξει την εικόνα.\n14 Ιανουαρίου, 2015 στις 12:02\nΚι η μικρή Γιαπωνέζα μου:\n14 Ιανουαρίου, 2015 στις 12:27\nΑν ήταν ο Γς στην παρουσίαση,η μελαχρινή μικρά δε θα έπαιζε αδιάφορα με το κινητό της…Καλά, δε λέμε να τη συνεπάρει ο Σαραντάκος, αλλά κανας άλλος, θα μπόραγε… 🙂\n14 Ιανουαρίου, 2015 στις 12:36\nΛίγα λόγια, είναι η κόρη μου 😉\n14 Ιανουαρίου, 2015 στις 12:40\n@ 30 : To περίμενα ότι θα την πατούσα, γιατί έχω δει μόνο τη μια… (συγχαρητήρια, πάντως !)\n14 Ιανουαρίου, 2015 στις 12:48\nΚι ήμουν έτοιμος να σχολιάσω:\nΔεν παίζει αδιάφορα το κινητό της.\nΑσε τον προφήτη και έλα στον τσίφτη\n14 Ιανουαρίου, 2015 στις 13:26\n11 Πρωτόγνωρη η διττή φύση του βιβλιοπωλείου.\nΚαθόλου. Έχω να σας συστήσω ένα πολύ καλό βιβλιοπωλείο-καφενείο στη Ναύπακτο, στη Ντάπια, που λέγεται Adagio. Αν βρεθείτε ποτέ εκεί (είναι ωραία εκδρομή), τιμήστε το. Θα μπορούσε κι ο Νικοκύρης να οργανώσει βιβλιοπαρουσίαση.\n14 Ιανουαρίου, 2015 στις 13:39\n% MN mode on\n«Booktalks: More Beautiful than Botox!»\n% MN mode off\nΕπ’ ευκαιρία, χαιρετισμούς στον Μπουκάν\n14 Ιανουαρίου, 2015 στις 15:03\nΒιβλιο-cafe σίγουρα υπάρχουν (αν δεν είναι όλα).\nΒιβλιο-καφενείο ακούγεται δύσκολο. Πάνω που συγκεντρώνεσαι στο βιβλίο του Νοικοκύρη, σκέψου από δίπλα ν’ ακούσεις…\n14 Ιανουαρίου, 2015 στις 15:35\nΑν το καφενείο δεν έχει ψάθινες καρέκλες και δεν έχει μαυρισμένους τοίχους, αν δεν τρέχει πίσσα στους τοίχους, δεν πατάω.\n14 Ιανουαρίου, 2015 στις 15:38\nΚαι λιγδωμένα τζάμια, να μη βλέπεις μέσα…\n14 Ιανουαρίου, 2015 στις 15:45\n35-37: Εντάξει, καφέ εννοούμε. Αλλά εγώ τον καφέ τον πίνω.\n14 Ιανουαρίου, 2015 στις 15:58\n#38. — Αλλά εγώ τον καφέ τον πίνω.\nΕννοείς ότι άλλοι μασάνε τους κόκκους και μετά άμα λάχει κατεβάζουν κι ένα νερό να πάει κάτω; Αυτοί είναι άντρες ρε, όχι εσείς οι γιαλαντζή με τα φλυτζάνια.\n14 Ιανουαρίου, 2015 στις 16:19\nΕννοώ ότι προτιμώ όταν λέω «καφέ» να εννοώ το αφέψημα, όχι το μέρος στο οποίο πίνεται αυτό.\n14 Ιανουαρίου, 2015 στις 16:20\n39: Αλλά μου άρεσε και η μέθοδος του αληθινού άντρα.\n14 Ιανουαρίου, 2015 στις 16:23\nΑμέ, τι νόμισες; Οι πιο σκληροπυρηνικοί μάλιστα πάνε μετά και χορεύουν σέικ για να τον κάνουν φραπέ.\n14 Ιανουαρίου, 2015 στις 16:31\n#41: Μη μου πεις ότι θέλεις να γίνεις καβουρδιστήρι; 🙂\nΕυχαριστώ όσους απάντησαν στην απορία μου για τα λόπια. Φαίνεται πως η λέξη απαντάται στη νότια Ελλάδα και στα νησιά, όπως μου λέει ο γούγλης.\n14 Ιανουαρίου, 2015 στις 16:37\nΕπίσης έχω να προσθέσω ότι οι αληθινοί άντρες τι ταινίες «Γουέστερν» δεν τις αποκαλούν φυσικά έτσι αλλά τις λένε «Καμπόικα» ( ούτε καν Καουμπόικα)\n14 Ιανουαρίου, 2015 στις 16:48\nΚαφενείο κατά τη γνώμη-αίσθησή μου είναι:\nα) κυρίως, το καφέ-παππού.\nβ) καταχρηστικώς, ορισμένα μαγαζιά που έχουν διεκδικήσει μόνα τους τον τίτλο (συνηθίζεται τελευταία σε συνεργατικά καφενεία λ.χ.) ενώ το στυλ τους πάει μάλλον προς καφέ, μπαράκι ή ακόμα και μαγέρικο.\nΤο καφέ είναι, θα έλεγα, ένα μαγαζί που στην αισθητική του διακρίνεται πιο έντονα μια «γραμμή». Και στην καφετέρια επίσης, αλλά όχι η ίδια. Το καφενείο είναι και το βράδυ καφενείο. Το καφέ το βράδυ γίνεται μάλλον προς μπαράκι. Η καφετέρια το βράδυ είναι καφετέρια πάλι, αλλά διαφορετική απ’ ό,τι το πρωί.\nΝομίζω ότι πρόκειται για στάδια στον κύκλο της ζωής του καφενόβιου: από την αρχή (που συνήθως πέφτει κάπου λίγο πριν – λίγο μετά το Λύκειο) βγαίνει κανείς στις καφετέριες. Όταν περάσει όλα τα όρια, ακόμη και τα πιο διευρυμένα, της εφηβείας-μετεφηβείας, αλλά παραμένει ακόμα νέος, μετακινείται στα καφέ. Σε ηλικία που πλέον να μην τον ενοχλεί (απειλεί; ) η ιδέα να είναι στο ίδιο μαγαζί με γέρους κάνει τις πρώτες του επισκέψεις σε καφενεία, και σταδιακά μέχρι να γεράσει το γυρίζει οριστικά στο καφενείο. Ε, και στο τέλος (μετά το τέλος) τους κερνάει όλους έναν καφέ.\n@44: Ωραία ιδέα για ρίμα με την «τρόικα»! 🙂\nΚι όταν θα δει την τρόικα,\nθα ξηγηθεί καμπόικα\n14 Ιανουαρίου, 2015 στις 16:55\n@ 45 : Πολύ ωραία περιγραφή και διάκριση. Η τελευταία μορφή καφενείου λέγεται «κυλικείο», κι αν τα έχεις πάει κάπως καλά στη ζωή σου, εκεί έξω θ’ αράξει και ο κιλλίβαντας ! 🙂\n14 Ιανουαρίου, 2015 στις 17:04\n45, 47: Μπρρρ. 🙂\n14 Ιανουαρίου, 2015 στις 17:11\nΠαίρνοντας το νήμα για τα καφενεία και με αφορμή τη μικρή Σαραντούλα της φωτογραφίας, που σκαλίζει το κινητό της, έχω να παρατηρήσω πως πολλά καφενεία στην επαρχία, εκτός από την απαραίτητη δορυφορική, έχουνε βάλει και Wi-Fi. Στο δ΄κό μ’ το χωριό, έχει ξυλόσομπα και ασύρματο ίντερνετ! Και μια ωραία νότια τζαμαρία, μπροστά στην οποία μαζευόμαστε όλοι οι 50άρηδες-60άρηδες κροκόδειλοι τα χειμωνιάτικα μεσημέρια για ένα κρασάκι κι ένα μεζεδάκι. Ο μόνος που χρησιμοποιεί πού και πού το ασύρματο ίντερνετς είμαι εγώ. Κι ο νεαρός που δουλεύει το καφενείο, όταν έχει όρεξη για κουβέντα και με βλέπει να σκαλίζω την ταμπλέτα, πάει και κλείνει το ρουτεράκι. Κι έτσι εξασφαλίζει συνομιλητή!\n14 Ιανουαρίου, 2015 στις 17:21\n49: Πες του νεαρού, δεν περνάνε πια τα εκβιαστικά διλήμματα 🙂\n14 Ιανουαρίου, 2015 στις 17:22\nΜου ανοίγεις την όρεξη για το καφενείο του χωριούσ’\n14 Ιανουαρίου, 2015 στις 17:24\n14 Ιανουαρίου, 2015 στις 17:25\nΟι πόρτες είναι ανοιχτές και τα σκυλιά δεμένα, Νικοκύρη!\n14 Ιανουαρίου, 2015 στις 17:32\n@ 49 : Εσένα πάλι, σε χαλάει να του βάλεις μια μέρα αλάτι στο κουτί της ζάχαρης; 🙂\n14 Ιανουαρίου, 2015 στις 17:36\nΣτο κουτί της ζάχαρης; Τι να την κάμουμε τη ζάχαρη; Εκεί τον πίνουμε τον καφέ αντρίκια: μασάμε τους κόκκους και μετά πίνουμε καυτό νερό από την τσαγιέρα της σόμπας!\nΕπιπλέον, ποτέ δεν πρέπει να τσαντίζεις αυτόν που σου φτιάχνει τον καφέ. Ρώτα χιλιάδες ΚΨΜτζήδες τι έχουν κατά καιρούς ρίξει στον καφέ του διοικητή ή του υπόδικα…\n14 Ιανουαρίου, 2015 στις 17:39\n14 Ιανουαρίου, 2015 στις 18:00\n@55: Μπα, δε βαριέσαι…\nΧιλιάδες δίκες και υπόδικες έχουν πιει καφέ από το κψμ, άκουσες κανέναν να μην του αρέσει;\nΌλα στο μυαλό είναι…\n14 Ιανουαρίου, 2015 στις 18:02\n31 – Συγχαρητήρια γιατί, επειδή τον έπιασε στον ύπνο η Νικοκυρά; φτυστή η μάνα της είναι (που δεν την έχω δεί).\nKι ένα μουσικό κομματάκι για σένα ρε Πάνο τον (μάλλον) μόνο μουσικό εδώ μέσα, «οργανοπαίχτες» έχει κάμποσους.\nΥ.Γ – Ό,τι ακούω βάζω κάθε φορά έτσι; ελπίζω να σου αρέσει.\n14 Ιανουαρίου, 2015 στις 18:08\nΩραίο ήταν ! Φορτωμένος με προίκα κι ο πληκτράς, όπως τότε που την έβαζαν να φαίνεται απότο τζάμι. Εμένα μου ήρθε από πιο εύκολο δρόμο, το τραγούδι για καφενεία.\n14 Ιανουαρίου, 2015 στις 18:19\nΒάζω κι αυτό εδώ. http://tinyurl.com/og9zctq Το πήρα σήμερα και μου φαίνεται αξιόλογο (δεν ξέρω/θυμάμαι αν έχει πει κάτι ο Νικοκύρης).\n14 Ιανουαρίου, 2015 στις 18:43\n55 Ο δικός μας υπόδικας πάντως δεν έπινε ποτέ καφέ εντός μονάδας και το εξηγούσε λέγοντας «εγώ τον καφέ μου τον πίνω άνευ ροχάλας».\n14 Ιανουαρίου, 2015 στις 18:44\n60: Α, τα λένε αυτά, δεν το ήξερα!\n14 Ιανουαρίου, 2015 στις 18:46\n#55, 57: Σόρυ ρε παιδιά αλλά δεν την έπιασα αυτή τη φανταρίστικη αργκό, καθότι ήμουν του Π.Ν.\nΤι είναι ο υπόδικας ;;;\nΚαι οι δίκες ;;;\n14 Ιανουαρίου, 2015 στις 18:47\nΟΚ, άκυρο, κατάλαβα, διοικητής-υποδιοικητής 🙂\n14 Ιανουαρίου, 2015 στις 18:56\n@ 1 Πάνος Με Πεζά\nΜ’αρέσει που ρωτάς αυτό, αντί να ρωτάς πιο είναι το κορίτσι δίπλα του !!!!\n@ 30 Sarant\nA, έτσι. Και πάλι δεν το παίρνω πίσω. Είναι η απόσταση που με κάνει γενναίο. ( Εκτός και αν βγει καμιά φάπα μέσα από το PC).\n14 Ιανουαρίου, 2015 στις 19:04\nΈβαλα το ηχητικό αρχείο με τις ομιλίες και τη συζήτηση!\n14 Ιανουαρίου, 2015 στις 19:34\nΚι εγώ Π.Ν. έκανα, κι οι υπηρεσίες ξηράς έχουν κι αυτές δίκα και υπόδικα.\n14 Ιανουαρίου, 2015 στις 20:36\n14 Ιανουαρίου, 2015 στις 20:50\nΠολλές από τις λέξεις που τις έχουν αναστήσει λεξιλάγνοι λόγιοι παραμένουν νεκροζώντανα ζόμπι\nΕυτυχώς που δεν είμαι λόγιος, αλλιώς θα ήταν σα ν’ άκουγα το όνομά μου. Αλλά δεν είμαι λεξιλάγνος! Λεξιερωτύλος είμαι. Ανάστησα τη λέξη ‘στόβος’ κι έχω βάλει κι άλλες στο πιστόλι μου. Αλλά το πιστόλι μου ρίχνει μόνο λέξεις. Όπου. Βεβαίως πέφτουν σφαίρες, οι λέξεις περιττεύουν.\nπου με τα σχόλιά τους προσφέρουν μεγάλη προστιθέμενη αξία στα άρθρα μου.\nΕδώ έπρεπε να βάλεις: με εξαίρεση τον γνωστό σε όλους αντιπαθέστατο Γς.\n366 σύντομα άρθρα, το καθένα αφιερωμένο σε μία σπάνια λέξη… (που μερικές από αυτές θα ήθελα να τι δω αναστημένες…)\nαφού ο έρωτας με τις λέξεις είναι παλιός και αθεράπευτος\nΕυτυχώς που εδώ υπάρχει χώρος για πολλούς εραστές.\nσε άλλες περιγραφές ταιριάζουν στα κορόμηλα, σε άλλες στις μπουρνέλες\nΔηλαδή, θέλεις να μας πεις ότι σήμερα, ΕΣΥ, ξεχωρίζεις τα κορόμηλα από τις μπουρνέλες; Οι ίδιοι που τα έχουν μια τα λένε έτσι και μια αλλιώς. Είδαμε και πάθαμε να ξεχωρίσουμε τα δαμάσκηνα από τις βανίλιες!\nΕγώ το απίδι το ήξερα σαν εναλλακτική, και λίγο περιθωριακή ονομασία του αχλαδιού. Αν ίσχυε η θεωρία σου για το pidё, θα λέγαμε και το κολοκύθι, βατόμουρο.\nη φύση αντιπαθεί το κενό, και ο άνθρωπος αντιπαθεί την αβεβαιότητα.\nΑυτό θα το καταγράψω εγώ στις δικές μου ‘παγιωμένες εκφράσεις’.\nΈχω την εντύπωση ότι πάρα πολλές εκφράσεις μπορεί να μπουν σε αυτή την κατηγορία, ακόμα και αν δεν χρησιμοποιούνται έτσι. Παράδειγμα, τα ομηρικά παραθέματα σε πάρα πολλούς συγγραφείς. Στο πιο πρόσφατα εκδοθέν βιβλίο μου έχω ως προμετωπίδα «ἐάν τῇ κεκρυμμένῃ θεωρίᾳ ἑπώμεθα, ἥν αἰνίτετται ὁ μῦθος, σῳθησώμεθα» (Πλάτωνος Πολιτεία). Δεν θα τη βρεις πουθενά αλλού ίσως, αλλά δεν θα μπορούσε και να είναι ‘παγιωμένη έκφραση’; Επίσης, κάποτε λέγαμε μεταξύ μας γι’ αστείο, το Ζερμπινιώ (Παπαδιαμάντης) για κάποιεςπου φορούσαν παντόφλες και στο δρόμο. Τι είναι αυτό;\nΠαρόμοια, το «η φύση αντιπαθεί το κενό, και ο άνθρωπος αντιπαθεί την αβεβαιότητα» (Σαραντάκος) είναι, ακόμα και αν δεν το ξανακούσεις.\nΤο ίδιο ισχύει και για το περίφημο «Ασε τον προφήτη και έλα στον τσίφτη» και είναι του Γς στο @32\n«ο μήνας έχει εννιά»\nΕγώ το είχα πρωτακούσει στο τραγούδι, και το κατάλαβα ή μου το εξήγησαν ότι σημαίνει ‘έχουμε ακόμα λεφτά αφού πληρωθήκαμε στην πρώτη. Μέχρι τις τριάντα… έχει ο Θεός’. Και μου φαίνεται εύλογη.\nΗ Κρόνι μάς καθήλωσε στο @21 ως συνήθως\n@29 Κι εσύ στη διαφήμιση του Γς; Έλεος!\n14 Ιανουαρίου, 2015 στις 21:06\n49 και πριν: Παρεμπιπτόντως, η μικρή της φωτογραφίας (!) δεν σκαλίζει το κινητό της αλλά παίρνει φωτογραφία τον πατέρα της -και δη με φωτογραφική μηχανή, όχι με κινητό.\n14 Ιανουαρίου, 2015 στις 21:36\n59 – Έφυγα λίγο απότομα γιατί είχα ενα ραντεβού στην Δροσιά, και είδα τώρα τον Θέμη, ωραίος και σεμνός τραγουδιστής.\nΠολύ πεσμένους σας βρίσκω, γιά ανεβείτε λίγο.\n14 Ιανουαρίου, 2015 στις 21:53\n«Είδες πράσινο άλογο; Είδες Σέρβο φρόνιμο»\nΠερίεργο αυτό. Παραδοσιακά αυτοί δεν έχουν καλές σχέσεις ? Να έλεγε για Βούλγαρο ή Ούγγρο να το καταλάβαινα.\n@ 71 ΛΑΜΠΡΟΣ\nΩραίος, αλλά σήμερα προτιμάμε κάτι πιο έτσι …\nΑν επιμένεις όμως\n14 Ιανουαρίου, 2015 στις 22:12\nA θέλετε τέτοια; οκ.\nKαι για να μιλήσουμε για κάνα σοβαρό εκλογικό θέμα, τι ψηφίζετε για χθές, Λαζόπουλο ή Καπουτζίδη; Τον πρώτο δεν τον βλέπω τα τελευταία πέντε χρόνια, τον δεύτερο τον είδαν χθές η γυναίκα μου κι οι κόρες μου, και τους άρεσε πολύ, ίσως τον δώ την άλλη βδομάδα, εσείς τι λέτε;\n14 Ιανουαρίου, 2015 στις 23:21\nτο βιβλιοπωλείο στη γειτονιά μου, το καφενείο , το φαρμακείο… οι υπέροχοι γειτονες μου…\n15 Ιανουαρίου, 2015 στις 00:00\nΝικοκύρη, στο 70\nπωπωωω… ρε συ, το παιδί τραβάει βίντεο! Απλά την είδα την καημένη να ‘ναι χαμηλοβλεπούσα και λέω «μπα, βαργιόταν, η έρ΄μη!» Αλλά, όχι, έτσι που έχει τα χεράκια της είναι προφανές ότι ακινητοποιει την κάμερα. Μπράβο, μπράβο! Α, ρε, ιθαγενείς της ψηφιακής εποχής…\n15 Ιανουαρίου, 2015 στις 00:47\n72: Γείτονες πάντα κοροϊδεύονται.\n15 Ιανουαρίου, 2015 στις 00:48\n75: Ναι, έχει μόνιμο καθήκον τις βιντεοσκοπήσεις/φωτογραφήσεις 🙂\n15 Ιανουαρίου, 2015 στις 06:49\nΞέρετε, δε θα ήθελα να μαγαρίσω αυτή την ανάρτηση, αλλά επειδή το θέωρώ λιγότερο χειρότερο από το να μαγαρίσω έτι μάλλον την άλλη για το Charlie, που από μημόσυνο έγινε αρένα, υπάρχει κάτι που πρέπει κάτι να σχολιάσω:\nΛέει ο Γρ. Κοτορτσινός στο 509της ανάρτησης Charlie: Όμως στο ιστολόγιο κρινόμαστε από ότι γράφουμε εδώ, όχι από ότι γράψαμε αλλού.\nΑυτό δε συμβαίνει πάντοτε. Τις μέρες μεταξύ Χριστουγέννων και Πρωτοχρονιάς συνέβη ένα περιστατικό στο ιστολόγιο που με έχει στεναχωρήσει ιδιαίτερα. Αρχής γενομένης από μια διαφωνία, δέχτηκα μια αθέμιτη επίθεση από τον Stazybo Horn ο οποίος, συνδυάζοντας πράγματα που έγραψα εδώ με πράγματα που έγραψα αλλού, κατέληξε να κρίνει όχι απλώς τι γράφω αλλού αλλά τι κάνω αλλού, λέγοντας «να μην ήταν και φιλόλογος τι καλά που θα ‘ταν για τα παιδιά».\nΑισθάνθηκα ιδιαίτερα προσβεβλημένος. Έγραψα όσο πιο ψύχραιμα μπορούσα ότι απαιτώ επανόρθωση. Δεν υπήρξε καμία απάντηση. Το γεγονός σχολιάστηκε και από άλλους, που ήταν αμέτοχοι αλλά βέβαια παρακολουθούσαν αφού είμαστε σε δημόσιο χώρο. Ο Νικοκύρης έγραψε «ας μην παρεμβαίνουμε άλλο σε μια διαφορά μεταξύ φίλων», αλλά δεν είμαστε φίλοι με τον Stazybo Horn: δε γνωριζόμαστε, δεν ξέρω πώς τον λένε, και πρέπει να πω -χωρίς διάθεση να τον μειώσω- ότι δεν είχα συγκρατήσει, μέχρι το περιστατικό, ποιος σχολιαστής είναι. Θυμόνουν μόνο ότι είναι τακτικός σχολιαστής, όχι όμως ποιο είναι το στυλ του ή η συνήθης θεματολογία του.\nΈκρινα σκόπιμο να μην επανέρχομαι κάθε μέρα τραβώντας το μανίκι του Stazybo, «έι, τι θα γίνει μ’ εκείνη την εκκρεμότητα», και πρήζοντας όλους τους υπόλοιπους αναγνώστες. Εξάλλου ήταν γιορτές, και στον πραγματικό κόσμο και στο ιστολόγιο. Μετά τις γιορτές είχαμε τα τραγικά του Charlie. Πάλι δε θα ‘ταν όμορφο να αποσπώ την προσοχή στα δικά μου όταν ο κόσμος έχει σοβαρότερα θέματα ν’ ασχοληθεί.\nΠαρά ταύτα η εκκρεμότητα παραμένει.\n15 Ιανουαρίου, 2015 στις 09:50\n78: Κανονικά ισχύει αυτό που λέει ο Κοτορτσινός. Αυτό πρέπει να ισχύει.\nΤο «μεταξύ φίλων» το έγραψα εγώ, εννοώντας «δικών μου φίλων».\n15 Ιανουαρίου, 2015 στις 10:00\nΑ, εσύ δεν θέλεις να καταλάβεις\n15 Ιανουαρίου, 2015 στις 10:29\nΚαλημέρα! Πρώτον, ευχαριστούμε για τη δημοσίευση των ομιλιών και τη μετάδοση του κλίματος -όσο τέλος πάντων μπορεί αυτό να γίνει, όταν απουσιάζει κανείς από μια εκδήλωση (αλλά φαντάζομαι ότι δεν είμαι η μόνη που η φυσική παρουσία είναι πολύ δυσκολότερη από την ηλεπαρουσία κι ας μη ζω στην άλλη άκρη του πλανήτη…). Δεύτερον, πραγματικά, από τη στιγμή που ανακάλυψα αυτό το μπλογκ (αδικαιολόγητα αργά, ομολογουμένως) κάθε φορά που το ανοίγω, μου ανοίγει η καρδιά. Λειτουργεί και λίγο σαν αντικαταθλιπτικό, τελικά, όχι μόνο από τα γραφόμενα του Νικοκύρη, αλλά (και) από τα έξυπνα σχόλια.\nΗ «αστροναύτρια» και μένα με συγκίνησε πολύ, ασφαλώς για το γλωσσικό του θέματος (μπράβο στον Καπουτζίδη για την ευαισθησία περί θηλυκών επαγγελματικών!), κυρίως όμως γιατί μου θύμισε το τόσο έντονο παιδικό μου όνειρο να γίνω αστροναύτης και να δουλέψω στη NASA (στο αρσενικό πάντως το ‘λεγα όταν με ρωτούσαν ‘τι θέλεις να γίνεις όταν μεγαλώσεις;’ «Αστροναύτης» απαντούσα, τότε δεν το είχα ακούσει ποτέ σε θηλυκή εκδοχή ‘αστροναύτρια’ ή κάτι τέτοιο, αν και το ίνδαλμά μου ήταν η Βαλεντίνα Τερέσκοβα).\nΚαφέ, καφενείο ή καφετέρια; Είμαι η μόνη που χρησιμοποιώ τον τύπο «καφετερία»; (ή τουλάχιστον τον χρησιμοποιούσα πεισματικά τα πρώτα χρόνια της εμφάνισης των καφετεριών και της εξαφάνισης των καφενείων, τώρα, από την πολλή καζούρα, κοντεύω να ‘σπάσω’). Γιατί όμως τάχα «καφετέρια»; Από πού κι ως πού ανεβάσαμε τον τόνο, αφού σε άλλα λέμε π.χ. ‘μπιραρία, πιτσαρία»; Και μη μου πείτε ότι το καφετερία ακούγεται σαν εταιρία!\n15 Ιανουαρίου, 2015 στις 10:33\n81: Καλημέρα, ευχαριστώ πολύ για τα καλά λόγια! Τη θυμάμαι κι εγώ τη Βαλεντίνα Τερέσκοβα.\nΟ τόνος στην καφετέρια εξηγείται επειδή το δάνειο έγινε από τα αγγλικά.\n15 Ιανουαρίου, 2015 στις 10:37\n>πιτσαρία»; Και μη μου πείτε ότι το καφετερία ακούγεται σαν εταιρία!\n15 Ιανουαρίου, 2015 στις 10:40\nΒτάξει. Της Τσιτσολίνας\n15 Ιανουαρίου, 2015 στις 10:41\nΒτάξει = (Ε)Ντάξει\n15 Ιανουαρίου, 2015 στις 10:43\nΚι όμως, οι Πορτογάλοι φίλοι μας μάς έχουν ήδη βγάλει από το δίλημμα με τη λέξη σπιτικαφέ. Να μην πούμε και για τον φραγμό, δηλαδή.\n15 Ιανουαρίου, 2015 στις 10:46\n15 Ιανουαρίου, 2015 στις 18:27\n15 Ιανουαρίου, 2015 στις 18:58\n@88: Ναι, αλλά πρέπει να ληφθεί υπόψιν ότι οι στίχοι είναι του μπαρμπα-Σταύρου, που πρέπει να κοντεύει τα 100 αν ζει, και είναι από χωριό (άρα πιο πίσω, στις γλωσσικές εξελίξεις, από τις αστικότερες περιοχές). Με δυο λόγια, υπάρχει αλλά είναι παλιά λέξη.\n15 Ιανουαρίου, 2015 στις 19:01\n…αν και σε ποίηση είναι πολύ μπροστά!\n17 Ιανουαρίου, 2015 στις 13:03\nΑφού πρώτα ευχαριστήσω τον Νικοκύρη για την αναφορά, θέλω να πω πως επειδή τυχαίνει να μένω στον ακριβώς διπλανό δρόμο (μερικά στενά παρακάτω) από το εν λόγω βιβλιοκαφέ είμαι ίσως ο πιστότερος θαμώνας του. Οποιος θέλει να με γνωρίσει δεν έχει παρά να έρθει εκεί. Κερνάω καφεδάκι!


"Είναι κάποιες μέρες που προσπαθώ με κάθε τρόπο να κάνω το μυαλό μου να δουλέψει. Το καλοπιάνω με παρακάλια κι εκείνο με αγνοεί ταπεινωτικά. Το απειλώ με το φάσμα της ανέχειας κι αυτό μου λέει "Εγώ ποτέ δεν θα πεινάσω". Του τάζω διακοπές κι αυτό μου απαντά "Μα διακοπές κάνω και τώρα". Πάω να το ξεκουνήσω διαβάζοντας κάτι το ωραίον κι αυτό θέλει μόνο να διπλώνει κάλτσες. Το βράδυ, εκείνο κοιμάται μέσα στην αξιοπρέπειά του κι αφήνει εμένα να βολοδέρνω σκεπτόμενη χαμένες μέρες και άλλα παρόμοια χαζά."\nΤο πιο πάνω απόσπασμα είναι από το "Το παρόν αποτελεί προϊόν μυθοπλασίας" (Πόλις, 2014), το πρώτο λογοτεχνικό βιβλίο που έγραψε η καταξιωμένη μεταφράστρια Μαργαρίτα Ζαχαριάδου η οποία είχε την οξυδέρκεια, την ετοιμότητα και το συγγραφικό σθένος να καταγράψει μικρές και χιουμοριστικές βινιέτες και σχόλια γα εκείνη την όψη της ζωής που μας διαφεύγει συνεχώς.\nΗ συλλογή μάς εισάγει στο flash fiction ή short short story όπως ήταν παλιότερα γνωστό το συγκεκριμένο είδος των διηγημάτων που χαρακτηρίζεται από ακραία συντομία και, όπως παρατηρώ, απότομη αίσθηση συνειδητοποίησης της ιδέας του κάθε μικρο-μικρο-διηγήματος. Αυτό διαπιστώνει κανείς διαβάζοντας τις 7 ενότητες του βιβλίου μερικές από τις οποίες έχουν επίσης σύντομους κι ευφάνταστους τίτλους, όπως: "Αυτά" όπου συνηθισμένα αντικείμενα αυτονομούνται· "Αυτοί" όπου τρεις ανθρώπινοι χαρακτήρες λειτουργούν ως άβαταρ του facebook-ικού κόσμου συγκεντρώνοντας μερικές από τις πιο ενοχλητικές παθογένειες (sic) των κοσμικών· "Εντοιχισμένη ενηλικίωση" όπου ξαφνικά η πραγματικότητα ωριμάζει σε αβάστακτο βαθμό και πρέπει να την δεχτείς· "Εκτός λεξικού" όπου η Ζαχαριάδου επινοεί ένα δικό της ξεκαρδιστικό γλωσσάρι που, οφείλω να ομολογήσω, λάτρεψα.\nΚρύωμα και ατέλειωτες δουλειές. Συναγχωμένη.\nΔιαπληκτρισμός, ο: Ο γραπτός διά πληκτρολογίου σκυλοκαβγάς στο facebook.\nΒροχάδην: Η γελοιωδώς ατσούμπαλη τρεχάλα προκειμένου να μη γίνεις μούλια από τη βροχή και να μην πατάς σε λακκούβες, με αποτέλεσμα να γίνεσαι μούλια και να πατάς σε όλες τις λακκούβες.\nΡαφιάνος: Ο άνθρωπος που πρώτη (και ενίοτε μοναδική) έγνοια του μόλις μπει σε ένα ξένο σπίτι είναι να διατρέξει ενδελεχώς τα ράφια της βιβλιοθήκης αναζητώντας φίλους. Ανάλογα με τα αποτελέσματα της έρευνας διαμορφώνεται και η στάση του ραφιάνου απέναντι στον ένοικο του σπιτιού, ως ασφαλέστερο κριτήριο για το ποιόν του. Δίκιο έχει.\nΣτην τελευταία, ωστόσο, ενότητα "Ιστορίες από το Σαχλαμαράν" η Ζαχαριάδου φανερώνει την έφεσή της (και) στην συγγραφή καθώς οι εκτενέστερες ιστορίες, μικρά διηγήματα, τα οποία παραθέτει απομακρύνονται από την σπιντάτη ευφυολογία και αποκαλύπτουν μια διαφορετική, ελαφρώς δραματική και γι' αυτό ενδιαφέρουσα, πρόζα.\nΤο βιβλίο προέκυψε, όπως γράφει η ίδια η συγγραφέας στο προλογικό σημείωμα της έκδοσης, από μια παράδοξη εξωστρέφεια - "...εδώ και χρόνια που χρησιμοποιώ το facebook, συναντιέμαι κάθε μέρα με το ίδιο ερώτημα στον ΄τοίχο' μου: Τι σκέφτεσαι;" Σ' αυτό απαντά με τρόπο άκρως πνευματώδη και διατυπώνει τις σκέψεις της για το παράδοξο της ζωής, την τριβή με τις λέξεις και τις επιπτώσεις μιας ανήσυχης γλώσσας στην καθημερινότητα, κάτι που σου επιτρέπει να διαφύγεις στο παράλληλο σύμπαν της σουρεαλιστικής μυθοπλασίας παραμένοντας, ωστόσο, ταυτόχρονα στο παρόν με τους ζωντανούς ανθρώπους και τα χρηστικά αντικείμενά τους.\nΗ ζωή, όπως έχει πει η Μαργαρίτα Καραπάνου, είναι αγρίως απίθανη και το βιβλίο ετούτο το αποδεικνύει περίτρανα. Όπως και το Παρόν που ακολουθεί - το σήμερα κάνει την μυθοπλασία να μοιάζει με τον μόνο τρόπο να διαφύγουμε...\nΣημειώσεις: Ο τίτλος της ανάρτησης είναι από ομότιτλη performance της Cornelia Parker με την συμμετοχή της Tilda Swindon. Η εικαστικός, που ασχολείται με το ζήτημα των μεταμορφώσεων της ύλης και την αναγκαιότητάς τους η μη, έχει δημιουργήσει και την εγκατάσταση της φωτογραφίας που έχει τίτλο Mass (Cold Dark Matter: An Exploded View, 1991).\nΑναρτήθηκε από Sue G. στις 00:11\nΑ Great Thought "There are two kinds ...\nProcedural Black Έντονο, δυναμ...\nThe Maybe "Είναι κάποιες μέρες που πρ...


Πώς φρόντιζαν πριν από έναν αιώνα οι νοικοκυρές το πότισμα των φυτών τους στις διακοπές; - poiostigiati.gr\nΑν θέλεις να ακολουθήσεις κι εσύ την αιωνόβια συμβουλή, γεμίζεις ένα μεγάλο δοχείο (ή λεκάνη) με νερό και το τοποθετείς σε ένα επίπεδο και σκιερό σημείο, λίγο πιο ψηλά από τις γλάστρες που θέλεις να ποτίζονται. Στη συνέχεια συγκεντρώνεις όσο πιο πολλά φυτά μπορείς, όσο πιο κοντά γίνεται στο δοχείο με το νερό (πάντα στη σκιά).\nΠαίρνεις ένα κουβάρι με μαλλί πλεξίματος και φτιάχνεις μερικές μάλλινες πλεξούδες, όσες και τα φυτά που θέλεις να ποτίζονται (για να φτιάξεις μια κοτσίδα πλέκεις μαζί 2-3 ίνες μαλλιού μήκους περίπου 70 εκατοστών). Κατόπιν δένεις ένα μικρό βαρίδι στο ένα άκρο της κάθε κοτσίδας και το βυθίζεις μέσα στο δοχείο με το νερό. Τέλος, βάζεις το άλλο άκρο της κάθε μάλλινης πλεξούδας μέσα στο χώμα της κάθε γλάστρας.\nΌσο λείπεις, τα διψασμένα σου φυτά θα πίνουν νερό από τη μάλλινη πλεξούδα τους.\nΔες και άλλους τρόπους να εξασφαλίσεις το πότισμα των φυτών σου, όταν λείπεις.\nΗ παραπάνω συμβουλή αποτελεί μία από τις δεκάδες έξυπνες λύσεις σε πρακτικά θέματα της καθημερινής ζωής που πρόσφερε κάποτε στους πελάτες του το μεγαλύτερο (παγκοσμίως) εργοστάσιο καπνού της εποχής εκείνης. Πρόκειται για την αγγλική εταιρεία τσιγάρων Gallaher Ltd of Belfast & London, η οποία μέσα σε κάθε πακέτο τσιγάρων έβαζε και μια έγχρωμη κάρτα με τη χρήσιμη συμβουλή της ημέρας.\nΑυτές οι κάρτες – που κατόπιν έγιναν συλλεκτικές – ανήκαν στην περίφημη σειρά “How-To”, η οποία μεταξύ άλλων περιλάμβανε οδηγίες για την αντιμετώπιση έκτακτων καταστάσεων, όπως σβήσιμο φωτιάς, προστασία από λυσσασμένο σκύλο κ.ά.\nΣυχνά σε στιγμές αγανάκτησης ή απελπισίας αναφωνούμε: «Νισάφι πια!», δηλώνοντας με αυτόν τον τρόπο ότι δεν...\nΜήπως μπερδεύεις κι εσύ τα χριστουγεννιάτικα φυτά; Διότι οι περισσότεροι έχουν την εντύπωση ότι το γκι είναι αυτό με τους κόκκινους καρπούς. Όμως το γκι (με το ελληνικό όνομα ιξός) έχει σαρκώδη μικρά φύλλα και μικρούς σφαιρικούς...


Πρέπει να βάλεις κανόνες στην 4η Βιομηχανική Επανάσταση; - Κωνσταντίνος Κορίκης\nΣε ένα πάνελ με τίτλο « Η τέταρτη βιομηχανική επανάσταση εξελίσσεται και στην Ελλάδα – τάσεις και προκλήσεις», παρουσίασα τα επιχειρήματα , υπέρ και κατά, του ελέγχου των τεχνολογικών κολοσσών.\nΣας προτείνω να δείτε το συνέδριο σε όλες του τις λεπτομέρειες στη σελίδα του Κύκλου Ιδεών\nΗ τέταρτη βιομηχανική επανάσταση εξελίσσεται και στην Ελλάδα – τάσεις και προκλήσεις\nΒάσω Κιντή, Καθηγήτρια Φιλοσοφίας ΕΚΠΑ (δείτε την παρουσίαση εδώ)\nΚωνσταντίνος Κορίκης, Στρατηγική ψηφιακών μέσων (δείτε την παρουσίαση εδώ)\nΓιάννης Μαστρογεωργίου, Συνεργάτης του ΔΙΚΤΥΟΥ για τη Μεταρρύθμιση (δείτε την παρουσίαση εδώ)\nΒαλεντίνος Τζέκας, Ιδρυτής FightHoax.com (δείτε την παρουσίαση εδώ)\nΣυντονισμός η Δήμητρα Κρουστάλλη, δημοσιογράφος\nΔείτε όλες τις ομιλίες πατώντας στην εικόνα παρακάτω\nΗ παρουσίαση μου\n12.6.2018, Παρουσίαση Κ. Κορίκη στο συνέδριο Ελλάδα Μετά ΙΙ from ekyklos Κύκλος Ιδεών για τη Εθνική Ανασυγκρότηση\nΤι αποφάσισε ο κόσμος\nΜετά την μικρή ομιλία μου, ο κόσμος αποφάσισε τι θέλει.\nΌπως είναι φανερό οι σύνεδροι ακολούθησαν τη γενική παγκόσμια τάση που θέλει έλεγχο με ποσοστό 71 %\nΕίναι σημαντικό να επισημανθούν τα εξής σημεία:\nΔεν αποζητάμε μία επανάσταση, χωρίς κανόνες. Αυτό που εξετάζουμε είναι εάν οι τεχνολογικοί κολοσσοί και μη πρέπει να εποπτεύονται και να λειτουργούν υπό ένα αυστηρό πλαίσιο κανόνων.\nΔεν διευκρινίζουμε τον τρόπο και την τακτική που θα ακολουθήσουμε για να βάλουμε τους κανόνες.\nΔεν μιλάμε για εταιρείες με την κλασσική δομή (μία κεντρική πηγή από την οποία εκπορεύεται η δομή της και οι λειτουργίες της εταιρείας, ή για εταιρείες με περιορισμένο μέγεθος. Άρα οι κανόνες θα πρέπει και αυτοί να ξεφύγουν από τα συμβατικά κανονιστικά πλαίσια.\n6 τρόποι για επιτυχημένο μάρκετινγκ στο Facebook\nΤο Facebook εμφανίζεται συνεχώς στις ειδήσεις τον τελευταίο καιρό, και ο λόγος δ...\nΘέλετε να κάνετε τις τιμές σας χαμηλότερες στο eshop σας χωρίς να τις αλλάξετε; ...\nΠώς πρέπει να είναι ένα viral άρθρο;\nΤι χαρακτηριστικά έχει ένα viral άρθρο; Δεν υπάρχει κάποια μυστική φόρμουλα για ...\n5 επιστημονικοί λόγοι γιατί τα Instagram Stories έχουν τόση μεγάλη επιτυχία\nΤα stories του Instagram είναι ίσως από τις πιο σαγηνευτικές λειτουργίες στην ισ...\nΌλοι ξέρουμε πλέον ότι στo Ινσταγραμ ή Ινστα, το γνωστό σε όλους Instagram, μόνο...\n2 πράγματα που πρέπει να κάνεις πριν αρχίσεις διαφημίσεις σε Facebook και Google\nΠρίν αρχίσεις διαφημίσεις Facebook και Google Adwords, πρέπει να πεις στον devel...\nΠως πείθεις τον άλλον να κάνει πράγματα\nΟ φημισμένος Αμερικανός ψυχολόγος Robert Cialdini κατάφερε να κωδικοποιήσει τους...\nInstagram Stories: 💡 17 tips για περισσότερα views (VIDEO)\nΤα Instagram stories, ή αλλιως Ινστα Στόρυς σε πολύ μικρό διάστημα έχουν κατορθ...\nΠώς λειτουργεί η αναζήτηση στην Google (Google Search)Σε κάθε αναζήτησή στην Goo...\nΟι Έλληνες που ελέγχουν τις διαφημίσεις σου στο FACEBOOK είναι στο Μοσχάτο\nΕίτε μας αρέσει, είτε δεν μας αρέσει, το Facebook έχει κανόνες. Ό,τι αναρτούμε, ...\nCategories WEB, Οι Επιλογές του Κορίκη Post navigation\nΟι αναρτήσεις σας στο Facebook είναι αποδεικτικά στοιχεία για το δικαστήριο.445 Total Shares\nΔιαφημίσεις στο LinkedIn, τι πρέπει να ξέρεις για να τις κάνεις μόνος σου240 Total Shares\nSocial Media και ενημέρωση στην Ελλάδα και τον κόσμο. Όλα τα νέα στοιχεία168 Total Shares\nadvertising adwords Amazon big data Cambridge Analytica dating digital marketing eshop everyday Facebook Facebook Groups fake news GDPR google Google Ads Google Search Greek instagram marketing russia security gmail seo social media social media marketing STORIES strategy twitter viral Whats App Αναζήτηση Google Δημοκρατία Διαφημίσεις ΠΡΟΣΩΠΙΚΑ ΔΕΔΟΜΕΝΑ Πολιτική Στρατηγική Σεμινάρια αλγοριθμος βιβλία επιχείρηση ινστα στορυ κέρδη σελίδα συγγραφείς σχέσεις φωτογραφίες χαμηλές τιμές


aloelovesu.gr - ΑΡΘΡΑ\nΔιαβάστε περισσότερα: Ενεργοποίηση μεταβολισμού και απώλεια βάρους: 5 διατροφικές συμβουλές ενόψει καλοκαιριού\nΔιαβάστε περισσότερα: Πυθαγόρειος Διατροφή, τροφές όμοιες του σώματος ή των οργάνων του ανθρώπου..\n10 Τρόποι Για να Αυξήσετε την Ορμόνη της Χαράς\nΈνα από τα συνήθη αποτελέσματα της έλλειψής της είναι η κατάθλιψη. Η σεροτονίνη παράγεται από τον εγκέφαλο και μπορεί να αντιμετωπιστεί με φαρμακευτική αγωγή, πράγμα που ενδείκνυται σε σοβαρές περιπτώσεις. Υπάρχουν όμως κι άλλοι τρόποι, εντελώς φυσικοί, για να αυξήσετε την παραγωγή της. Δοκιμάστε τους και θα δείτε πως θα νιώσετε καλύτερα.\nΔιαβάστε περισσότερα: 10 Τρόποι Για να Αυξήσετε την Ορμόνη της Χαράς\n12 βήματα για να προστατέψετε την υγεία του προστάτη σας!\nΔιαβάστε περισσότερα: 12 βήματα για να προστατέψετε την υγεία του προστάτη σας!


Πιστοποίηση Google Analytics | Comitech A.E: Κατασκευή Διαδικτυακών Τόπων, Virtual Tours, 360 videos\nΑρχική » Ανακοινώσεις » Πιστοποίηση Google Analytics\nΗ εταιρία μας είναι πλέον πιστοποιημένη στη παροχή υπηρεσίων μέσω της εξειδικευμένης πλατφόρμας Google Analytics. Την πιστοποίηση απέκτησε η υπάλληλος μας Μυρτώ Ντέτσικα, υπεύθυνη υπηρεσιών διαδικτυακής προώθησης. Σε σύντομο χρονικό διάστημα θα αποκτήσουμε και την σχετική πιστοποίηση για την πλατφόρμα Google AdWords και θα είμαστε στην ευχάριστη θέση να σας παρέχουμε πιστοποιημένες υπηρεσίες υψηλού επιπέδου.\nΤο Google Analytics είναι η επιχειρηματικού επιπέδου λύση αναλυτικών στοιχείων ιστού που σάς παρέχει πλούσιες πληροφορίες σχετικά με την επισκεψιμότητα του ιστοτόπου και την αποτελεσματικότητα του μάρκετινγκ. Ισχυρές, ευέλικτες και εύχρηστες δυνατότητες σάς επιτρέπουν πλέον να δείτε και να αναλύσετε τα δεδομένα επισκεψιμότητας με έναν εντελώς νέο τρόπο. Με το Google Analytics, είστε καλύτερα προετοιμασμένοι για τη σύνταξη διαφημίσεων καλύτερης στόχευσης, την ενίσχυση των πρωτοβουλιών μάρκετινγκ και τη δημιουργία ιστοτόπων με υψηλότερη απόδοση προσέλκυσης πελατών.


Τουρκική γεώτρηση στη Μεσόγειο\nΗ Τουρκία ετοιμάζεται για την πραγματοποίηση της γεώτρησης στη Μεσόγειο και σύμφωνα με δημοσίευμα της εφημερίδας «Φιλελεύθερος» σε αυτήν θα συμμετάσχει νορβηγική εταιρεία που έχει σημαντικά συμφέροντα στην Κύπρο. Η Κυπριακή Κυβέρνηση πρέπει να κινηθεί προληπτικά σε περίπτωση που η Τουρκία παραβιάσει την Κυπριακή ΑΟΖ. Προς αυτή την κατεύθυνση πρέπει:\nΠρώτο: να προειδοποιήσει τη νορβηγική εταιρεία ότι σε περίπτωση που παραβιαστεί το διεθνές δίκαιο τότε θα διακοπούν τα συμβόλαια της με την Κυπριακή Δημοκρατία και η όποια επιχειρηματική δραστηριότητας της.\nΔεύτερο: να ολοκληρώσει το ταχύτερο δυνατό το νομικό πλαίσιο για να προχωρήσει στη λήψη νομικών μέτρων μέσω της Κυπριακής δικαιοσύνης κατά της ΤΡΑΟ, οποιονδήποτε άλλων εταιρειών βοηθούν και συνεργάζονται με την ΤΡΑΟ, και οποιουδήποτε τούρκου αξιωματούχου εμπλέκεται στη λήψη αποφάσεων που αφορούν την Κυπριακή ΑΟΖ, στο πρότυπο των κυρώσεων που έλαβε η ΕΕ για τους Ρώσους αξιωματούχους στην περίπτωση της Ουκρανίας.


Ήρωες, του Gerald Sibleyras στο Νέο Θέατρο Κατερίνα Βασιλάκου | BriefingNews\nΉρωες, του Gerald Sibleyras στο Νέο Θέατρο Κατερίνα Βασιλάκου\n7 Δεκεμβρίου 2017 - 17:46\nΤελευταία τροποποίηση στις 7 Δεκεμβρίου, 2017 - 17:48\nΤο Νέο Θέατρο Κατερίνα Βασιλάκου φιλοξενεί την κωμωδία του Gerald Sibleyras, Ήρωες, σε σκηνοθεσία Νιkita Milivojevic, με πρωταγωνιστές τους Γιάννη Φέρτη, Δημήτρη Πιατά και Ιεροκλή Μιχαηλίδη.\nΤρείς γκρινιάρηδες βετεράνοι στρατιωτικοί ζουν έγκλειστοι σε ένα νοσοκομείο αναπολώντας τις παλιές τους δόξες. Ζουν με το όνειρο πως μια μέρα θα καταφέρουν να δραπετεύσουν και να ξαναβρεθούν στον έξω κόσμο.\nΚαταστρώνουν φιλόδοξα και ανέφικτα σχέδια για την αποχώρησή τους, διασκεδάζοντας έτσι με την φαντασία τους την ανημποριά τους να κουνήσουν έστω και ένα μέτρο. Αυτή η συγκινητική και ανθρώπινη κωμωδία μετουσιώνει αυτούς τους απλούς ανθρώπους σε ήρωες καθώς με τη σκέψη τους ταξιδεύουν εκεί που οι ίδιοι δεν μπορούν να φτάσουν.\nΟ βραβευμένος θεατρικός συγγραφέας Gérald Sibleyras γεννήθηκε το 1961 στο Παρίσι. Το έργο του «Heroes» ή «Le Vent des Peupliers» γράφτηκε το 2003, και έκανε πρεμιέρα στο Théâtre Montparnasse λαμβάνοντας τέσσερις υποψηφιότητες βραβείου Molière, συμπεριλαμβανομένου και του καλύτερου συγγραφέα (Meilleur Auteur-Best Author). H κωμωδία Ήρωες παρουσιάστηκε και στο θέατρο Vakhtangov στην Ρωσία σε σκηνοθεσία του Rimas Touminas .Εν συνέχεια το έργο μεταφράστηκε από τον Τομ Στόππαρντ και παρουσιάστηκε στο West End του Λονδίνου. Τιμήθηκε με το Lawrence Olivier Best New Comedy Award.\nΠρεμιέρα: 9 Δεκεμβρίου 2017\nΤετάρτη & Κυριακή: 20.00\nΤετάρτη & Πέμπτη: 16 € , φοιτητικό 12 €, ΑΜΕΑ & ανέργων 10 € | Παρασκευή: 18€ , φοιτητικό 12 € , ΑΜΕΑ & ανέργων 10 € |Σάββατο: 20 €, φοιτητικό 14 € | Κυριακή: 20 €, φοιτητικό 14 €\nviva.gr, τηλεφωνικά στο 11876 και στο δίκτυο φυσικών σημείων Viva | Στα εκδοτήρια του θεάτρου (ώρες ταμείου: 10:00 πμ- 9:00 μμ)


Όλα Ok !!! - Κριτικές για Swiss International Air Lines [SWISS] - Tripadvisor\nΌλα Ok !!! - Swiss International Air Lines [SWISS]\n“Όλα Ok !!!”\nΓράψτε μια κριτικήΚριτικές (13.929)\n5 - 9 από 13.929 κριτικές\nΠροσεγμένο service !\nΕπέστρεφα από Καναδά. Μου άρεσε που είχα ακούσει πολύ καλά λόγια για την εταιρία και ήθελα να διαπιστώσω αν όντως ισχύουν. Ήταν πολύ καλά, όλα: το αεροσκάφος, οι αεροσυνοδοί το φαγητό. Η όλη εμπειρία ήταν εξαιρετική!\nΗμερομηνία ταξιδιού: Ιανουάριος 2019\n1 Ευχαριστούμε, pelie m\nΚΑΚΟ ΦΑΓΗΤΟ, ΑΓΕΝΕΣ ΠΛΗΡΩΜΑ\nΚακό κρύο φαγητό. Το προσωπικό ενω το καλούσα για να φέρει μια κουβέρτα για την γυναίκα μου δεν ερχόταν. Όσες φορές ζήτησα από κοπέλες που περναγαν κουβέρτα μου έλεγαν ναι αλλά δεν εφερνα ποτέ και όταν ήταν έντονες οι παρατηρήσεις μόνο που δεν μου την έφεραν στο κεφάλι\nΗμερομηνία ταξιδιού: Αύγουστος 2019\nΕπιστρεφαμε απο Πραγα μεσω Ζυρίχης και η πρηση μας ακυρωθηκε δεν γνωριζουμε για πιο λογο\nΤην ίδια στιγμή επιβιβαζοταν οι ταξιδιωτες με την πτήση της Aegean για Αυηνα οπου ηταν και ο τελικος μας προορισμός\nΔιχως δευτερηβσκεψη οι ανθρωποι της swiss μας τακτοποιησαν στην πτηση της Aegean και επιστρεψαμε κανονικά και γρηγοροτερα απο ότι θα επιστρεφαμε με τα κανονικα μας εισητήρια\nΗμερομηνία ταξιδιού: Δεκέμβριος 2018\n2 Ευχαριστούμε, chr281074


Προς δημοπράτηση το 1ο Υποέργο για την επέκταση του Πανεπιστημιακού Νοσοκομείου Ιωαννίνων:\nΜε την έγκριση από την Οικονομική Επιτροπή της Περιφέρειας Ηπείρου, των όρων και της κατάρτισης της διακήρυξης της δημοπρασίας του 1ου Υποέργου, εισέρχονται στην τελική ευθεία οι διαδικασίες για την υλοποίηση του έργου «κατασκευή προσθήκης πενταόροφου κτιρίου νοσηλευτικών μονάδων στο Πανεπιστημιακό Νοσοκομείο Ιωαννίνων».\nΟ προϋπολογισμός του Υποέργου ανέρχεται σε 21.233.000 Ευρώ. Ο συνολικός προϋπολογισμός του έργου, που είναι ενταγμένο στο ΕΣΠΑ ανέρχεται σε 29.233.000 Ευρώ, με χρονική διάρκεια υλοποίησής του, τους 49 μήνες (παραδοτέο στις 31/12/2015).\nΔημοπρατήσεις έργων στην Π.Ε. Πρέβεζας:\nΤη δημοπράτηση νέων έργων στην Περιφερειακή Ενότητα Πρέβεζας, ενέκρινε στη συνεδρίαση της η Οικονομική Επιτροπή της Περιφέρειας Ηπείρου.\n1. Βελτιώσεις, συντηρήσεις, ασφαλτοστρώσεις, σήμανση, διαγραμμίσεις, τοποθέτηση προστατευτικών στηθαίων στο επαρχιακό και βασικό οδικό δίκτυο, με προϋπολογισμό 160.000 Ευρώ. Συγκεκριμένα εργασίες προβλέπονται να γίνουν κυρίως σε τμήματα της 2ης και 7ης επαρχιακής οδού και των οδών Ζαλόγγου – Κρυοπηγής, Αβάσσου – Άνω Ράχης κ.α.\n2. Τοποθέτηση προστατευτικών στηθαίων στην Επ. Ο. υπ. αρ.21 στο Ηλιοβούνιο, προϋπολογισμού 35.000 Ευρώ.\nΕπίσης αναδείχτηκε ο ανάδοχος (Στεφάνου Απόστολος) του έργου «αποκατάσταση ζημιάς πρανούς τμήματος της οδού Άσσου – Πολυστάφυλλου, της 8ης Επαρχιακής Οδού», προϋπολογισμού 50.000 Ευρώ.\nΑνάδοχοι έργων για την Π.Ε. Άρτας:\nΚατά τη συνεδρίαση της Οικονομικής Επιτροπής αναδείχτηκαν οι ανάδοχοι δύο έργων στην Περιφερειακή Ενότητα Άρτας.\n1. Προστασία πρανών και καθαρισμός κοίτης χειμάρρου Μπούση, προϋπολογισμού 150.000 Ευρώ. Ανάδοχος ο ΕΔΕ Σωτήριος Σφήκας.\n2. Εργασίες συντήρησης ορεινού επαρχιακού δικτύου, προϋπολογισμού 120.020,43 Ευρώ. Ανάδοχος ο ΕΔΕ Δημήτριος Φούκας.\nΕπίσης η Οικονομική Επιτροπή ενέκρινε τη δημοπράτηση δύο έργων που αφορούν τον αγροτικό τομέα. Το πρώτο αφορά την επισκευή – συντήρηση εγκαταστάσεων αντλιοστασίου Βίγλας, προϋπολογισμού 50.000 Ευρώ και το δεύτερο την «συντήρηση αναχωμάτων και τάφρων ιχθυοτροφείων των λιμνοθαλασσών Π. Ε. Άρτας», προϋπολογισμού 60.000 Ευρώ.\nΒελτίωση οδού προς Ματσούκι:\nΤο ποσό των 100.000 Ευρώ θα διαθέσει η Περιφέρεια Ηπείρου για τη βελτίωση της οδού προς το Ματσούκι. Στη συνεδρίαση της η Οικονομική Επιτροπή αποφάσισε όπως το έργο εκτελεστεί με μέριμνα του Δήμου Βορείων Τζουμέρκων, βάσει προγραμματικής σύμβασης που θα υπογραφεί ανάμεσα στην Περιφερειακή Ενότητα Ιωαννίνων και τον Δήμο Β. Τζουμέρκων.\nΟλοκληρώθηκε ο καθαρισμός τάφρου στη Ν. Σαμψούντα:\nΜε τη συμβολή της Περιφέρειας, η οποία διέθεσε ερπυστριοφόρο όχημα, ολοκληρώθηκε ο καθαρισμός της τάφρου 5-Τ στην Τοπική Κοινότητα Νέας Σαμψούντας της Δημοτικής Ενότητας Ζαλόγγου. Ο Πρόεδρος της Τ.Κ. κ. Βασίλειος Φουντούκογλου, με έγγραφο του προς τον Περιφερειάρχη κ. Αλεξ. Καχριμάνη και τον Αντιπεριφερειάρχη κ. Στρ. Ιωάννου, εκφράζει τις ευχαριστίες του για τη διάθεση του μηχανήματος, τονίζοντας «ότι επιτέλους μετά από πολλά χρόνια, δώσαμε λύση, σε ένα πρόβλημα συνεχόμενων πλημμυρών που κάθε χρόνο βασάνιζε και προβλημάτιζε τους συγχωριανούς μου».\nΆρτα ανάδοχοι έργων, Ν. Σαμψούντα καθαρισμός τάφρου, Οικονομική Επιτροπή Περιφέρειας Ηπείρου, Πρέβεζα δημοπρατήσεις έργων, ανάδοχοι έργων Άρτα, αποφάσεις Οικονομικής Επιτροπής, βελτίωση οδού Ματσούκι, δημοπρατήσεις έργων Πρέβεζα, επέκταση Πανεπιστημιακού Νοσοκομείου, καθαρισμός τάφρου Ν. Σαμψούντας, συντήρηση ορεινού επαρχιακού δικτύου\n← Τοποθέτηση Θ. Πιτούλη, Αντιπεριφερειάρχη Θεσπρωτίας\nΠεριοδεία Ηρώς Διώτη, βουλευτή ΣΥ.ΡΙΖ.Α. →


Ριζικές αλλαγές στην προστασία πνευματικών δικαιωμάτων στο διαδίκτυο με το νέο νομοσχέδιο | Νομικά Νέα | Lawspot\nΕισάγεται σύστημα notice and takedown - Τι προβλέπεται για streaming και torrent - Σε ποιες περιπτώσεις είναι δυνατή η διακοπή πρόσβασης σε ιστοσελίδες\nΜία διάταξη με ιδιαίτερο ενδιαφέρον τόσο για τους χρήστες του διαδικτύου όσο και για τους παρόχους περιεχομένου και, φυσικά τους δημιουργούς, περιλαμβάνεται στο σχέδιο νόμου για τη συλλογική διαχείριση δικαιωµάτων πνευµατικής ιδιοκτησίας και συγγενικών δικαιωμάτων, το οποίο έχει κατατεθεί εδώ και λίγες μέρες στη Βουλή.\nΕιδικότερα, με τη διάταξη του άρθρου 53 του σ/ν με τίτλο "Προσβολή δικαιωμάτων στο διαδίκτυο", εισάγεται στην Ελλάδα σύστημα ειδοποίησης και απόσυρσης περιεχομένου (notice and takedown procedure) που προσβάλλει δικαιώματα πνευματικής ιδιοκτησίας ή συγγενικά δικαιώματα στο διαδίκτυο.\nΌπως αναφέρεται στην αιτιολογική έκθεση του νόμου, τα δικαιώµατα πνευµατικής ιδιοκτησίας και τα συγγενικά δικαιώµατα προσβάλλονται πολύ εύκολα στο διαδίκτυο, ενώ οι μηχανισµοί της δικαιοσύνης δεν μπορούν πάντοτε να ανταποκριθούν στις ταχύτητες του διαδικτύου και ενδέχεται να αποδειχθούν ιδιαίτερα χρονοβόροι και κοστοβόροι για τα μέρη.\nΔιαβάστε επίσης: Στο 1% η εύλογη αμοιβή για την ιδιωτική αναπαραγωγή - Για πρώτη φορά περιλαμβάνονται tablets και smartphones\nΣύμφωνα με τους εισηγητές του, το σύστημα notice and takedown τίθεται για τη διευκόλυνση των δικαιούχων και την αποσυµφόρηση των δικαστηρίων, είναι αναλογικό και πρόσφορο και λαµβάνει υπόψη του τα δικαιώµατα και τις ελευθερίες όλων των εµπλεκόµενων μερών, ιδίως δε την ελευθερία της έκφρασης αλλά και τις εξαιρέσεις και τους περιορισµούς που προβλέπονται στο δίκαιο της πνευµατικής ιδιοκτησίας.\nΌπως ρητά αναφέρεται, η διαδικασία δεν εφαρµόζεται στις περιπτώσεις προσβολών που τελούνται από τελικούς χρήστες με την τηλεφόρτωση έργων (downloading) ή με τη ρευµάτωση δεδοµένων συνεχούς ροής (streaming) ή σε περιπτώσεις ανταλλαγής αρχείων μέσω οµότιµων δικτύων (peer to peer), οι οποίες επιτρέπουν την απευθείας ανταλλαγή μεταξύ τελικών χρηστών έργων σε ψηφιακή μορφή ή σε περιπτώσεις παροχής υπηρεσιών αποθήκευσης δεδοµένων με την τεχνική υπολογιστικού νέφους (cloud computing).\nΜε το άρθρο 53 του σχεδίου νόμου προστίθεται άρθρο 66 Ε στο Νόμο 2121/1993& με τίτλο "Κυρώσεις για προσβολές δικαιωµάτων πνευµατικής ιδιοκτησίας και συγγενικών δικαιωµάτων στο διαδίκτυο").\nΗ διαδικασία της ειδοποίησης και απόσυρσης περιεχοµένου (notice and takedown) βασίζεται στο Προεδρικό Διάταγμα 131/2003, με το οποίο η Ελλάδα ενσωµάτωσε στην ελληνική έννοµη τάξη την Οδηγία για το ηλεκτρονικό εμπόριο (Οδηγία 2000/31/ΕΚ), και συγκεκριμένα τα άρθρα 11 παρ. 3, 12 παρ. 2 και 13 παρ. 3 και 14 του Διατάγματος.\n- Επιτροπή για τη γνωστοποίηση διαδικτυακής προσβολής δικαιωµάτων πνευµατικής ιδιοκτησίας και συγγενικών δικαιωµάτων\n- Υποβολή αίτησης στην Επιτροπή\n- Εξέταση αιτήματος από την Επιτροπή\nΗ γνωστοποίηση αυτή περιλαµβάνει τουλάχιστον τον ακριβή προσδιορισµό των δικαιωµάτων που υποστηρίζεται ότι προσβάλλονται, τις διατάξεις του νόµου που κατά δήλωση του δικαιούχου παραβιάζονται, περίληψη των γεγονότων και των αποτελεσµάτων της αξιολόγησης των αποδεικτικών στοιχείων, το αρµόδιο πρόσωπο προς το οποίο μπορεί να υποβληθούν αντιρρήσεις, τους όρους τερµατισµού της διαδικασίας και αναφορά της δυνατότητας εκούσιας συµµόρφωσης των εµπλεκοµένων.\nΟ αποδέκτης της ως άνω γνωστοποίησης μπορεί να συµµορφωθεί εκουσίως στο αίτηµα του αιτούντος ή να λάβει από αυτόν τη σχετική άδεια εντός 10 εργάσιµων ηµερών από την ηµεροµηνία της λήψης της γνωστοποίησης.\nΕναλλακτικά μπορεί να υποβάλει αντιρρήσεις στην Επιτροπή εντός 5 εργάσιµων ηµερών από την ηµεροµηνία της λήψης της γνωστοποίησης αποστέλλοντας ταυτόχρονα όλα τα αποδεικτικά στοιχεία, από τα οποία προκύπτει, ιδίως, ότι δεν υφίσταται προσβολή. Οι προθεσµίες αυτές μπορούν να παραταθούν ως το διπλάσιο με απόφαση της Επιτροπής.\nΣτην περίπτωση της εκούσιας συµµόρφωσης του αποδέκτη της γνωστοποίησης εκδίδεται απόφαση της Επιτροπής στην οποία αναφέρεται ρητά η οικειοθελής συµµόρφωσή του.\nΣτην περίπτωση της λήψης άδειας χρήσης δικαιωµάτων η υπόθεση τίθεται στο αρχείο. Μετά τη λήξη της προθεσµίας για υποβολή αντιρρήσεων και όπου κρίνεται απαραίτητο, η Επιτροπή αιτείται από οποιοδήποτε μέρος την προσκόµιση επιπλέον στοιχείων εντός πέντε (5) εργάσιµων ηµερών.\nΕάν η Επιτροπή διαπιστώσει ότι το δικαίωµα πνευµατικής ιδιοκτησίας ή το συγγενικό δικαίωµα προσβάλλεται, καλεί τους αποδέκτες της γνωστοποίησης να αποµακρύνουν το περιεχόµενο που προσβάλλει το δικαίωµα από την ιστοσελίδα στην οποία αυτό έχει αναρτηθεί παράνοµα ή να διακόψουν την πρόσβαση σε αυτό.\nΕάν η ιστοσελίδα στην οποία βρίσκεται το περιεχόµενο φιλοξενείται σε διακοµιστή (server) που βρίσκεται εντός της ελληνικής επικράτειας, η Επιτροπή καλεί τους αποδέκτες της γνωστοποίησης να αποµακρύνουν το συγκεκριµένο περιεχόµενο.\nΣε περίπτωση προσβολών μεγάλης κλίµακας, η Επιτροπή μπορεί να αποφασίσει αντί για την αποµάκρυνση του περιεχοµένου διακοπή της πρόσβασης σε αυτό.\nΑν η ιστοσελίδα φιλοξενείται σε διακοµιστή εκτός της ελληνικής επικράτειας, η Επιτροπή καλεί τον πάροχο πρόσβασης στο διαδίκτυο να διακόψει την πρόσβαση στο περιεχόµενο.\nΚυρώσεις - Πρόστιμο\nΣε περίπτωση μη συμμόρφωσης προς το διατακτικό της απόφασης, η Επιτροπή επιβάλλει πρόστιµο ποσού πεντακοσίων (500) έως χιλίων (1.000) ευρώ για κάθε ημέρα μη συµµόρφωσης.\nΜεταξύ των κριτηρίων που λαµβάνονται υπόψη είναι η βαρύτητα της προσβολής και η επανάληψή της.\nΗ έναρξη της διαδικασίας ενώπιον της Επιτροπής δεν αναστέλλει ούτε επηρεάζει την άσκηση αξιώσεων για την ίδια διαφορά ενώπιον των δικαστηρίων. Αν όµως έχει ασκηθεί προσφυγή από τον ίδιο αιτούντα με το ίδιο αίτηµα ενώπιον των δικαστηρίων, η υπόθεση τίθεται στο αρχείο από την Επιτροπή. Επίσης, η έκδοση απόφασης από την Επιτροπή δεν στερεί από τα εµπλεκόµενα μέρη το δικαίωµα να διεκδικήσουν την προστασία των έννοµων συµφερόντων τους ενώπιον των δικαστηρίων.


Home » World » Το «μπλόφα» του Ερντογάν: Πώς οι Ευρωπαίοι «δαγκώνουν» στα ψέματα του «σουλτάνου»\nΠοιος αφελώς πίστευε ότι το τουρκικό καθεστώς θα είχε έναν έντιμο διάλογο; Η γερμανική Ευρώπη είναι θανατηφόρα και επικίνδυνη\nΗ Τουρκία πρόσφατα ανέστειλε προσωρινά τις δραστηριότητές της στην Ανατολική Μεσόγειο προκειμένου να δείξει, όπως θεωρεί, την προθυμία και την προτίμησή της για διάλογο ως δήθεν σύγχρονη πολιτισμένη και δημοκρατική χώρα.\nΦροντίζει ακόμη και να ενημερώσει το τουρκικό κοινό μέσω ενός φίλου των γειτονικών μέσων ενημέρωσης για κάθε λεπτομέρεια σχετικά με τη συμπεριφορά του διερευνητικές επαφές με την ελληνική πλευρά, υποβάλλοντας προσφορά για την αξία του διαλόγου.\nΚάποιος τουλάχιστον αφελής θα μπορούσε να υποστηρίξει ότι ακόμη και μια χώρα όπως η Τουρκία μπορεί, εάν πειστεί, να διεξαγάγει έναν ειλικρινές διάλογο. Ότι η τουρκική ηγεσία τους συνειδητοποίησε κακοδιαχείριση στην Ανατολική Μεσόγειο, αλλά και το … παρεμποδιστικές παρεμβάσεις εσωτερικά ξένες χώρες αυξάνοντας επικίνδυνα το πολιτικό θερμόμετρο στην περιοχή και είναι έτοιμη για την επανάληψη των ενταξιακών συνομιλιών στην Ευρωπαϊκή Ένωση (ΕΕ). Αλλά είναι έτσι; Είναι πραγματικά πειστική η αλλαγή της συμπεριφοράς της Τουρκίας;\nΌσοι για δικούς τους λόγους δεν θέλουν να διακόψουν τη σχέση τους με τον γείτονα, σίγουρα ναι. Δυστυχώς για αυτήν, υπάρχουν γεγονότα που… θολώστε τη γυαλισμένη εικόνα που ο Ερντογάν και η κυβέρνησή του αγωνίζονται πρόσφατα να προωθήσουν στο εσωτερικό τους και ειδικά στο εξωτερικό.\nΠρόσφατα είδα το φως των δημοσιεύσεων δημοσιότητας που συζητούν σύλληψη 82 ατόμων, πολλοί από τους οποίους είναι ενεργά μέλη του φιλοκουρδικού κόμματος HDP. Οι κατηγορίες εναντίον των κρατουμένων, συμπεριλαμβανομένων Ο Κούρδος δήμαρχος του Καρς, ο τελευταίος επιζών των εκκενώσεων του Ερντογάν, συμμετέχει στις διαμαρτυρίες του 2014 (!!). Επομένως, ο «εκσυγχρονισμένος τουρκικός νόμος» προχώρησε στην έκδοση ενταλμάτων για κατηγορίες «ύποπτης προέλευσης» που αναφέρονται στην εκτέλεσή τους πριν από έξι χρόνια! Ο μηχανισμός πολιτικής – και όχι μόνο – εξόντωση των αντιπάλων του Προέδρου Ερντογάν βρίσκεται σε πλήρη λειτουργία παρά τον «συμβιβασμό» που πρόσφατα «κατέλαβε» τον ίδιο και τους αξιωματούχους του.\nΌμως οι Τούρκοι στον τομέα της εξωτερικής πολιτικής δεν μπορούν να απενεργοποιηθούν εντελώς. Είναι εμφανές στην ιδιοσυγκρασία τους “Να κολλήσουν τη μύτη τους” παντού… από μακρινή Ινδία και Κίνα στο πλησιέστερο Αζερμπαϊτζάν και Αρμενία. Κατά τη συνεχιζόμενη κρίση μεταξύ των δύο χωρών σχετικά με την αμφισβητούμενη περιοχή του Artsakh, ο Πρόεδρος Ερντογάν, τιμώντας τη στενή του φιλία με τον Πρόεδρο του Αζέρ Αλίεφ, απείλησε τους Αρμένιους καλώντας τους να εγκαταλείψουν την “κατεχόμενη” περιοχή του Artakh.\nΣίγουρα δεν δείχνει την ίδια ευαισθησία όταν Τα παράνομα στρατεύματα κατοχής της χώρας του βρίσκονται στο βόρειο τμήμα της Κύπρου για σχεδόν μισό αιώνα, ενεργοποιώντας κάθε προσπάθεια εξεύρεσης λύσης στο χρόνιο πρόβλημα του Κυπριακού. Από την άλλη πλευρά, οι δημοσιεύσεις για τις οποίες αναφέρονται στέλνοντας τουλάχιστον 4.000 Συριακούς παραστρατιωτικούς υπό την αιγίδα του τουρκικού Υπουργείου Άμυνας, γεμάτο. Μια άλλη ακατέργαστη παρέμβαση σε ξένες χώρες προκειμένου να υποκινήσει την εχθρότητα και να προκαλέσει γενικευμένη αστάθεια. Ακόμη και η τουρκική Πολεμική Αεροπορία έχει κινητοποιηθεί προκειμένου να αποφευχθεί μια άλλη ενοχλητική ήττα για τους Αζέρους, σηματοδοτώντας τη σαφή και ξεκάθαρη συμμετοχή της Τουρκίας από την πλευρά του Αζερμπαϊτζάν.\nΑλλά και το πρόσφατο επίσκεψη του Υπουργού Εξωτερικών των ΗΠΑ Πομπέο, για δεύτερη φορά μέσα σε ένα χρόνο, ώθησε τους γείτονές μας να ξεχάσουν για λίγο “τους καλούς τρόπους τους”. Ο εκπρόσωπος του Τούρκου προέδρου Celik, σε μια φρενίτιδα που του υπενθύμισε τα εθνικιστικά του στεφάνια πριν από ένα μήνα, απείλησε τη χώρα μας ότι “Εάν δεν μπορεί να γίνει διαπραγμάτευση (Ελλάδα) υπάρχει και το μέτωπο (!!)”.\nΈτσι μπορεί κανείς εύκολα να καταλάβει πόσο «ειλικρινής» είναι η αλλαγή στη συμπεριφορά του γείτονα. Συνειδητοποιεί επίσης ότι αυτό το θέατρο της λεγόμενης νομιμότητας, του συμβιβασμού και της προώθησης του διαλόγου που έπαιξε η τουρκική ηγεσία σε βάρος μιας απόφασης για επιβολή πιθανών οικονομικών κυρώσεων στη σύνοδο κορυφής της ΕΕ. Μια απόφαση που, αν ανατραπεί η τουρκική οικονομία και κατά συνέπεια η τουρκική νεο-οθωμανική αφήγηση. Αλλά μια τέτοια απόφαση δεν ελήφθη ποτέ.\nΦαίνεται ότι ξεχάστηκαν οι πρόσφατες ενέργειες του γείτονα, οι οποίες κατευθύνθηκαν άμεσα κατά των κυριαρχικών δικαιωμάτων δύο από τα κράτη μέλη της, θέτοντας τη δυνατότητα πιθανών κυρώσεων εναντίον της στο μέλλον. Οι Ευρωπαίοι ήταν πιθανώς πεπεισμένοι ότι οι ελιγμοί του Ερντογάν στοχεύουν μέσα του και τίποτα περισσότερο. Πιθανότατα ξέχασαν τις ανακοινώσεις για το “Blue Homelands” και τους χάρτες στο πλαίσιο πολλών ομιλιών του Τούρκου Προέδρου, και όχι μόνο, που έδειξαν τα ελληνικά νησιά ως τουρκικά.\nΕίναι βέβαιο, ωστόσο, ότι οι ευρωπαίοι ηγέτες, μέσω των δράσεων της ελληνικής και της κυπριακής διπλωματίας, το έχουν συνειδητοποιήσει τώρα αυτό Οι τουρκικές δράσεις δεν είναι σπασμωδικές αλλά αποτελούν μέρος ενός ευρύτερου σχεδίου για την πρόκληση γενικής αστάθειας στην περιοχή της Ανατολικής Μεσογείου. Θα ήταν συνετό λοιπόν να συνειδητοποιήσουν επίσης ότι η έλλειψη αποφασιστικότητάς τους και η συντονισμένη ανταπόκρισή τους στον απρόβλεπτο τουρκικό εκβιασμό δεν είναι μόνο αποθαρρύνει περαιτέρω την Τουρκία, αλλά υποθηκεύει επίσης το μέλλον της ίδιας της ΕΕ. Αφήστε τους να εξετάσουν την κρίσιμη κατάσταση και μια μελλοντική κρίση – η οποία με τη συγκεκριμένη τουρκική ηγεσία και τις φιλόδοξες προσδοκίες που έχουν διαμορφωθεί από “Μπλε πατρίδες” – δεν θα περάσει πολύς καιρός, δεν θα είναι τόσο συμβιβαστικός. Σε τελική ανάλυση, μπορούν να το κάνουν και το έχουν αποδείξει στην περίπτωση της Λευκορωσίας.\nΧρυσή Αυγή: ΕΛ.ΑΣ έτοιμο για συλλήψεις. – Το σχέδιο ώστε οι ένοχοι να μην ξεφύγουν\nΜεγάλες εκπτώσεις στα smartphone και τα gadget της εταιρείας


Mε το δάχτυλο στη σκανδάλη για τον «κόφτη» | Το Χρήμα\nΑρχική » Οικονομία » Mε το δάχτυλο στη σκανδάλη για τον «κόφτη»\nΗ κυβέρνηση ομολογεί ότι έχει πιάσει μόνο κατά 95% τον στόχο της για τα έσοδα του Προϋπολογισμού. Η οικονομία κινείται με αρνητικούς ρυθμούς και ο πρωθυπουργός «ελπίζει» ότι οι γενικότερες γεωπολιτικές ισορροπίες θα υποχρεώσουν την τρόικα να «χαλαρώσει» τους ασφυκτικούς δημοσιονομικούς στόχους.\nΟ πρόεδρος του Eurogroup, Γερούν Ντάισελμπλουμ, δεν περιμένει να έρθει ο Σεπτέμβριος, αλλά θα επισκεφθεί την Αθήνα αμέσως μετά τις διακοπές του Δεκαπενταύγουστου, για να προειδοποιήσει την ελληνική κυβέρνηση ότι δεν υπάρχουν περιθώρια για αλλαγή των συμφωνηθέντων στόχων.\nΑντιθέτως, ο πρωθυπουργός προσπαθεί απεγνωσμένα να «στήσει» ένα «μέτωπο του Ευρωπαϊκού Νότου» για να αποφύγει τη λήψη νέων δύσκολων εισπρακτικών μέτρων, την ενεργοποίηση του «κόφτη» αλλά και την εφαρμογή των σκληρών εργασιακών μεταρρυθμίσεων που προβλέπει η β΄ αξιολόγηση.\nΟ Αλέξης Τσίπρας σκοπεύει να διοργανώσει μία Σύνοδο Κορυφής τον Σεπτέμβριο στην Αθήνα, στην οποία θα κληθούν οι «ηγέτες του Ευρωπαϊκού Νότου» (ο πρόεδρος της Γαλλίας, Φρανσουά Ολάντ, και οι πρωθυπουργοί της Ισπανίας, της Ιταλίας και της Πορτογαλίας, Μαριάνο Ραχόι, Ματέο Ρέντσι και Αντόνιο Κόστα), με σκοπό να διατυπώσουν μια εναλλακτική οικονομική πρόταση απέναντι στη «γερμανική λιτότητα».\nΟι αριθμοί, ωστόσο, δεν στηρίζουν τις προθέσεις της κυβέρνησης.\nΣτον ιδιωτικό τομέα υπάρχει στάση πληρωμών.\nΗ ανεργία εμφανίζεται «σταθεροποιημένη» στο 23,5%, αλλά η «επιτυχία» αυτή οφείλεται αποκλειστικά στη μερική απασχόληση, την τουριστική άνοδο και κυρίως στις χιλιάδες των Ελλήνων, οι οποίοι εγκαταλείπουν μαζικά τη χώρα, αναζητώντας καλύτερη τύχη στο εξωτερικό.\nΣτο 1.123.496 άτομα διαμορφώθηκε ο αριθμός των καταγεγραμμένων ανέργων. Ξεπέρασε το 50,3% το ποσοστό των μη εχόντων εργασία στην ηλιακή ομάδα 15-24 ετών.\nΤα επίσημα στοιχεία του υπουργείου Οικονομικών δείχνουν σημαντική υστέρηση των καθαρών εσόδων κατά 9,6% τον Ιούλιο.\nΤα καθαρά έσοδα (μετά τη μείωση των επιστροφών φόρων) τον Ιούλιο ανήλθαν σε 4,854 δισ. ευρώ, έναντι στόχου 5,367 δισ. ευρώ.\nΣτο επτάμηνο τα καθαρά έσοδα διαμορφώθηκαν σε 25,811 δισ. ευρώ, έναντι στόχου 25,550 δισ. ευρώ.\nΗ απότομη κατάρρευση των εσόδων οφείλεται στο γεγονός ότι η πολιτική ηγεσία του υπουργείου Οικονομικών άφησε ανεξέλεγκτη τη φοροδιαφυγή στις τουριστικές περιοχές κατά τους δύο πρώτους θερινούς μήνες, καθώς εδώ και πολύ καιρό είχε νομοθετήσει ρυθμίσεις-κίνητρα για τη διάπραξη φοροδιαφυγής, όπως η συρρίκνωση σε «συμβολικά» επίπεδα των προστίμων για τη μη έκδοση αποδείξεων, η κατάργηση των προστίμων για πλαστά-εικονικά τιμολόγια και η εξάλειψη των κινήτρων για τη συλλογή αποδείξεων από μισθωτούς και συνταξιούχους.\n«Είμαστε πολύ πιο πάνω από τον στόχο του Προϋπολογισμού στα έσοδα και αν συνεχιστεί αυτή η θετική πορεία, δεν θα χρειαστεί ενεργοποίηση του κόφτη», δηλώνει σε κάθε περίσταση και ευκαιρία ο αναπληρωτής υπουργός Οικονομικών, Τρύφων Αλεξιάδης.\nΗ αλήθεια, όμως, είναι πως τα δημόσια έσοδα πέφτουν επειδή οι Έλληνες δεν αντέχουν τη βαριά φορολογία, ενώ η υστέρηση στα Τελωνεία και τον ΦΠΑ υποδεικνύει δραματική επιβράδυνση κάθε επιχειρηματικής και οικονομικής δραστηριότητας στη χώρα.\nΗ κυβέρνηση θα προσπαθήσει να παίξει το χαρτί των κοινωνικών αντιδράσεων που οδηγεί σε άνοδο της Ακροδεξιάς, ελπίζοντας πως η «χαλαρότητα» στην αντιμετώπιση των ελλειμμάτων σε Ισπανία και Πορτογαλία μπορεί να εφαρμοστεί και στην Ελλάδα.\nΑπό την πλευρά τους, η Κομισιόν και το Eurogroup διαμηνύουν σε όλους τους τόνους ότι τα λεφτά από τα υπόλοιπα της πρώτης δόσης δεν πρόκειται να πιστωθούν στην Τράπεζα της Ελλάδος, αν η κυβέρνηση δεν υλοποιήσει τα προαπαιτούμενα.\nΑυτό σημαίνει ότι από τον Σεπτέμβριο θα ξεκινήσει πάλι το βασανιστήριο της σταγόνας στην ελληνική οικονομία, με τις δόσεις που δεν θα καταβάλλονται, τις αξιολογήσεις που δεν θα ολοκληρώνονται και τις αγορές σε «νευρικό κλονισμό», εξαιτίας των προβλημάτων στο σύνολο του χρηματοπιστωτικού συστήματος σε Ευρώπη, Ασία και Αμερική.


Τρίτη 20/07/21, 20:00\nΔώδεκα κιλά κοκαΐνης βρέθηκαν την Τρίτη στο εμπορευματοκιβώτιο της αλβανικής εταιρείας "Alba Exotic Fruit", το οποίο βρίσκονταν στο Λιμάνι του Δυρραχίου. Ωστόσο το συγκεκριμένο ναρκοφορτίο δεν ήταν το μόνο.\nΔημοσιογραφικές πηγές της Αλβανίας αναφέρουν πως η εν λόγω εταιρεία είχε απασχολήσει και τις ελληνικές αστυνομικές αρχές με την εμπλοκή της στην μεταφορά 137 κιλών κοκαΐνης που εντοπίστηκαν στο λιμάνι του Πειραιά το 2019.\nΣυγκεκριμένα, η ΕΛ.ΑΣ. είχε εντοπίσει κοκαΐνη σε τέσσερα δοχεία του φορτίου της "Alba Exotic Fruit" κατά τον Αύγουστο του 2019, ωστόσο δεν την κατάσχεσε. Αντίθετα, αντικατέστησε το μεγαλύτερο μέρος του φορτίου με ρύζι και στη συνέχεια ξεκίνησε να παρακολουθεί το φορτίο προς τον τελικό προορισμό, με στόχο να συλλάβει το κύκλωμα των διακινητών.\nΈπειτα μια συντονισμένη επιχείρηση μεταξύ της ελληνικής, της αλβανικής και της αμερικανικής αστυνομίας DEA, το φορτίο κατασχέθηκε στο λιμάνι του Δυρραχίου.\nΓια την συγκεκριμένη υπόθεση συνελήφθησαν οι: Ardian Bega, υπάλληλος του λιμανιού στο Δυρράχιο, ο Altin Myslimhaka, εργαζόμενος καθαρισμού σε ένα αλιευτικό σκάφος, καθώς και ο Gentian Malindi, ιδιοκτήτης του αλιευτικού σκάφους, ο οποίος ήταν και ο παραλήπτης του ναρκοφορτίου, ο οποίος και προσπάθησε να διαφύγει.\nΈμφαση δόθηκε επίσης στο γεγονός ότι η εν λόγω εταιρεία, "Alba Exotic Fruit", δεν διερευνήθηκε ποτέ για το ρόλο της στη διακίνηση ναρκωτικών, σε αντίθεση με τη λειτουργία της για άλλες παρόμοιες περιπτώσεις.\nΣε δήλωσή της, η αλβανική αντιπολίτευση, μέσω της εκπροσώπου της Jorida Tabaku το 2019, ανέφερε ότι η εταιρεία είχε εκτελέσει151 παραγγελίες από το ίδιο δρομολόγιο, όπου η Ελληνική Αστυνομία είχε ανακαλύψει εκατοντάδες κιλά κοκαΐνης, τα οποία θα έπρεπε να είχαν κινήσει υποψίες στην Αλβανική Αστυνομία. Επίσης σύμφωνα με τις καταγγελίες της η αντιπολίτευση, υποστήριξε πως στην υπόθεση των συγκεκριμένων φορτίων ναρκωτικών εμπλέκεται και ο Αλβανός πρωθυπουργός Έντι Ράμα.\nΑκόμη, διαπιστώθηκε ότι η Αλβανική Αστυνομία στην αρχική δήλωση, είπε ψέματα, ισχυριζόμενη ότι είχε συλλάβει τον κατηγορούμενο Ardian Bega.\nΜετά από έρευνα της Ειδικής Δομής κατά του Οργανωμένου Εγκλήματος και της Διαφθοράς (SPAK) ζητήθηκε η φυλάκιση για τους 3 κατηγορούμενους, ωστόσο το Δικαστήριο Σοβαρών Εγκλημάτων της Αλβανίας (GJKKO), ανέστειλε πριν από έναν μήνα την έρευνα εναντίον του Gentian Malindi, επικαλούμενο το γεγονός ότι ο συγκεκριμένος βρισκόταν σε φυγή.\nΔυρράχιο Πειραιάς ναρκο-εμπόριο SPAK Αστυνομία\nΕκδήλωση Μνήμης της Γυναίκας της Πίνδου παρουσία τ...\nΠανηγύρι του προφήτη Ηλία στο Νεοχώρι του Δήμου Φο...\nΤετάρτη 26/01/22, 11:13


Zoozart workshop - Λάρισα | larisaevents.gr - Όλη η Λάρισα σε μια σελίδα\nΑπό Iωάννα Μπράχου 16 Δεκεμβρίου 2018 17 Δεκεμβρίου 2019 0\nΤο Zoozart Workshop είναι ένα κατάστημα με χειροποίητα κοσμήματα στην οδό Δευκαλίωνος, στο κέντρο της Λάρισας.\nΗ μεγάλη ανάγκη έκφρασης ήταν το κίνητρο για τη Φανή και την Άννα να δημιουργήσουν δικά τους χειροποίητα κοσμήματα και αξεσουάρ για αυτές και τους φίλους τους. Έχοντας αποδοχή από ένα ευρύ κοινό αποφασίσανε να δημιουργήσουν ένα νέο brand για να καλύψουν τις ανάγκες όλων. Έτσι δημιουργήθηκε το zoozart, που πήρε ζωή το 2013 και φτάνει μέχρι σήμερα.\nΌλα τα κοσμήματα κατασκευάζονται με μεράκι, προσοχή και αγάπη στο εργαστήριό τους. Είναι τόσο μοναδικά, γιατί βάζουν σε αυτά την προσωπική τους πινελιά που τους δίνει μια επιπλέον χάρη και ομορφιά ακολουθώντας βέβαια τις τάσεις τις μόδας. Όποιο και αν είναι το στυλ που αντιπροσωπεύεις έχεις τη δυνατότητα να το εκφράσεις με τρόπο μοναδικό, χάρη στις δημιουργίες τους που κλέβουν τις εντυπώσεις. Μπορείς να βρεις ιδιαίτερα δώρα τόσο για γυναίκες, άνδρες και φυσικά για παιδιά.\nΗ λειτουργικότητα του εργαστηρίου εξυπηρετεί στο να δημιουργήσεις και εσύ κάθε σχέδιο που επιθυμείς και να αποκτήσεις έτσι αυτό που πραγματικά ήθελες. Όλα τα κοσμήματα είναι από ασήμι 925 και ορείχαλκο. Για να δοθεί μία αίσθηση επιπλέον πολυτέλειας και προστασίας, πραγματοποιείται το τελικό φινίρισμα, όπου μία λεπτή στρώση χρυσής ή λευκόχρυσης επιμετάλλωσης εφαρμόζεται σε κάθε κόσμημα. Οι τάσεις που προτείνονται είναι σίγουρα οι πιο μίνιμαλ γραμμές, τα γεωμετρικά σχήματα και τα έντονα χρώματα. Τολμήστε και δώστε στον εαυτό σας ένα εξαιρετικό κόσμημα με έμπνευση και ποιότητα που θα αναδείξει την μοναδικότητα σας.\n Δευκαλίωνος 16


LONGINES Lindbergh Hour Angle 1927-2017 - 90th Anniversary | hours | Η ΚΑΘΗΜΕΡΙΝΗ\nLONGINES Lindbergh Hour Angle 1927-2017 - 90th Anniversary\nTo πρωτότυπο Longines Hour Angle που δημιουργήθηκε σε συνεργασία με τον πρωτοπόρο της αεροπλοΐας, Charles Lindbergh\nΝέα Υόρκη, 20 Μαΐου 1927, ώρα 7:52 π.μ. Το αεροσκάφος Spirit of St. Louis απογειώνεται από το αεροδρόμιο Ρούσβελτ. Προορισμός του το αεροδρόμιο Λε Μπουρζέ, στα περίχωρα του Παρισιού. Στο πηδάλιο βρίσκεται ένας νεαρός Αμερικανός πιλότος ονόματι Charles A. Lindbergh. Τριαντατρεισήμισι ώρες αργότερα ο Lindbergh προσγειώνεται στο Λε Μπουρζέ έχοντας ολοκληρώσει με επιτυχία την πρώτη σόλο υπερατλαντική πτήση χωρίς ενδιάμεσο σταθμό, μία μοναδική στιγμή στην ιστορία της αεροπλοΐας. Ως επίσημος χρονομέτρης της Παγκόσμιας Αεροπορικής Ομοσπονδίας, η Longines συνέβαλε σ’ αυτόν τον θρίαμβο, χρονομετρώντας την πτήση του Lindbergh.\nΛίγο αργότερα η ελβετική εταιρεία συνεργάστηκε με τον Lindbergh για τη δημιουργία του Longines Hour Angle, ενός μοντέλου που σημάδεψε την ιστορία της.\nΤο ρολόι εκείνο επέτρεπε τον προσδιορισμό του γεωγραφικού μήκους κατά τη διάρκεια πτήσεων μεγάλων αποστάσεων και βοηθούσε τους πιλότους και τους πλοηγούς να βρίσκουν τη γεωγραφική τους θέση γρήγορα, αποτελεσματικά και με τεράστια ακρίβεια.\nΤο 2017 συμπληρώνονται 90 χρόνια από την ιστορική εκείνη πτήση του Charles Lindbergh και με αφορμή την επέτειο αυτή, η Longines δημιούργησε μία συλλεκτική έκδοση 90 αντιτύπων του Hour Angle.\nΗ εντυπωσιακή κάσα του Lindbergh Hour Angle 1927-2017 - 90th Anniversary είναι από τιτάνιο, έχει διάμετρο 47,5 mm και φέρει διαβαθμισμένη περιστρεφόμενη στεφάνη από ατσάλι με επίστρωση PVD, που επιτρέπει τη διόρθωση της εξίσωσης του χρόνου (equation of time) καθώς και περιστρεφόμενο κεντρικό δίσκο στο καντράν που επιτρέπει τον συγχρονισμό του δευτερολεπτοδείκτη με τη χρήση ραδιοσήματος.\nΠάνω στο ασημί σατινέ καντράν υπάρχει ο κύκλος των λεπτών σε μοτίβο σιδηροδρομικής γραμμής, με ζωγραφιστούς λατινικούς αριθμούς και κλίμακα 180° για τον υπολογισμό του γεωγραφικού μήκους σε μοίρες και σε λεπτά της μοίρας.\nΣτα ιδιαίτερα χαρακτηριστικά του ρολογιού η ευμεγέθης ατσάλινη κορόνα που επιτρέπει τον εύκολο χειρισμό ακόμη και φορώντας γάντια, καθώς και το αντικέ δερμάτινο λουρί αεροπορίας, με ειδική προέκταση για να μπορεί να φορεθεί πάνω από στολή πιλότου.\nΚαι για πιο απαιτητικούς και aficionados αξίζει να δείτε επίσης πώς υπολογίζει κανείς το γεωγραφικό μήκος και τη γεωγραφική του θέση με τη βοήθεια του συγκεκριμένου ρολογιού (είναι μία αρκετά περίπλοκη διαδικασία και χρειάζεται να βρείτε πρώτα το γεωγραφικό πλάτος με τη βοήθεια ενός εξάντα)…


Τα 10 καλύτερα ξενοδοχεία κοντά σε: Pont del Diable\nΤα καλύτερα ξενοδοχεία κοντά σε: Pont del Diable, Ταραγκόνα\nTarragona Sant Pere | Outside of Town on N240, 43006 Ταραγκόνα, Ισπανία\nPont del Diable: Διαβάστε κριτικές\n489 από 1.586 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Pont del Diable\n3,7 χλμ. από Pont del Diable\n3,1 χλμ. από Pont del Diable\n2,6 χλμ. από Pont del Diable\n3,5 χλμ. από Pont del Diable\n3,8 χλμ. από Pont del Diable\n3,6 χλμ. από Pont del Diable\n3,4 χλμ. από Pont del Diable\n3,3 χλμ. από Pont del Diable\n4,1 χλμ. από Pont del Diable\n3,9 χλμ. από Pont del Diable\n6,4 χλμ. από Pont del Diable\n9,1 χλμ. από Pont del Diable


Νομικοί γραμματείς 3342 – Work 4.0 e-Platform\nΝομικοί γραμματείς 3342\nPublished by workadmin on 31 Οκτωβρίου, 2018 31 Οκτωβρίου, 2018\nΟι νομικοί γραμματείς εφαρμόζουν εξειδικευμένες γνώσεις σχετικά με τη νομική ορολογία και τις διαδικασίες για τη στήριξη των νομικών επαγγελμάτων μέσω επικοινωνίας\n, τεκμηρίωσης και εσωτερικών συντονιστικών δραστηριοτήτων, σε νομικά γραφεία, νομικά τμήματα μεγάλων επιχειρήσεων και κυβερνήσεις (ΔΟΕ, 2018).\nΔιοικητικοί και Ειδικευμένοι γραμματείς\nΟι Διοικητικοί και Ειδικευμένοι γραμματείς παρέχουν οργανωτικές, επικοινωνιακές και documentation υπηρεσίες υποστήριξης, χρησιμοποιώντας εξειδικευμένες γνώσεις σχετικά με την επιχειρηματική δραστηριότητα του οργανισμού στον οποίο απασχολούνται. Αναλαμβάνουν εποπτική ευθύνη για τους υπαλλήλους στον οργανισμό (ΔΟΕ, 2018)\nΔιοικητικοί και Εκτελεστικοί Γραμματείς\nΤεχνολογίες όπως η τεχνητή νοημοσύνη και η μηχανική μάθηση αντικαθιστούν γρήγορα τις χειρωνακτικές εργασίες που εκτελούσαν μέχρι πρόσφατα οι νομικοί γραμματείς. Τα δικηγορικά γραφεία και άλλες οντότητες αυτού του τομέα αρχίζουν να επενδύουν σε νέες τεχνολογίες που εκτελούν εργασίες γρηγορότερα και με χαμηλότερο κόστος. Η ανάλυση και η κατηγοριοποίηση των κειμένων στο πλαίσιο μιας συγκεκριμένης νομικής υπόθεσης είναι πιο αποτελεσματικές όταν πραγματοποιούνται από έξυπνα συστήματα. Η βασική επισκόπηση των εγγράφων σε ορισμένες εταιρείες της νομικής βιομηχανίας εκτελείται ήδη χρησιμοποιώντας αυτόνομες μεθόδους (Τεχνητή Νοημοσύνη) που επιτρέπουν τη μείωση του χρόνου κατά 2,5% κατά τη διάρκεια του έτους, σε σύγκριση με έναν ανθρώπινο-γραμματέα (NY Times, 2017). Τέλος, η έρευνα που σχετίζεται με την επίλυση διαφορών είναι ένα από τα καθήκοντα που απαιτούν περισσότερο χρόνο, καθώς απαιτεί τον εντοπισμό και τη συλλογή των πληροφοριών που χρειάζονται για τη στήριξη της δικαστικής απόφασης. Αυτή η διαδικασία αρχίζει με την ανάλυση των συλλεχθέντων στοιχείων και τελειώνει με την ανακοίνωση των αποτελεσμάτων αυτής της ανάλυσης. Τα έξυπνα συστήματα επιταχύνουν την ερευνητική διαδικασία και την ποιότητα της ανάλυσης, καθώς αυτό μπορεί να γίνει με ένα ευρύ φάσμα δομημένων και μη-δομημένων δεδομένων (Financial Times, 2016).\nΑυτά τα συστήματα είναι σε θέση να συσχετίσουν το νομικό κείμενο, τις περιπτώσεις και τις αποφάσεις κατά τρόπο που ένας γραμματέας δεν θα μπορούσε να επιτύχει με την ίδια ταχύτητα και αποτελεσματικότητα. Οι προοπτικές για το επάγγελμα είναι δυσοίωνες, καθώς το Γραφείο Στατιστικών Εργασίας προβλέπει ότι μέχρι το 2026 θα υπάρξει πτώση κατά 5% σε αυτό το επάγγελμα (Occupational Outlook Handbook , 2018).\nΩστόσο, τα ίδια αυτά έξυπνα συστήματα δεν μπορούν ακόμη να αλληλεπιδράσουν με τους πελάτες ή να βοηθήσουν στις διαπραγματεύσεις μεταξύ αντιτιθέμενων. Για τα καθήκοντα αυτά, οι γραμματείς μπορούν να βοηθήσουν τους δικηγόρους με πιο αποτελεσματικό τρόπο, αν και οι τεχνολογίες μηχανικής μάθησης, όπως τα chatbots, εξελίσσονται αρκετά εξελιγμένες ώστε να μπορούν να κάνουν την αρχική επαφή.\nΗ Ailira, η οποία είναι νομικός βοηθός βασισμένη στην τεχνητή νοημοσύνη, προσφέρει βοήθεια σε νομικά ζητήματα. Αυτή η βοηθός κατανοεί την ομιλία και μπορεί να απαντήσει σε ερωτήσεις σχετικά με νομικά θέματα. Το λογισμικό εξετάζει μια ευρεία βάση νομοθετικών δεδομένων προκειμένου να απαντήσει στις ερωτήσεις. Δημιουργεί επίσης και εξετάζει νομικά έγγραφα βασισμένα σε μεγάλο αριθμό νομοθετικών άρθρων που έχουν τύχει πρόσβασης.\nΤο ROSS Intelligence είναι ένα εργαλείο που επιτρέπει στους δικηγόρους να διεξάγουν προηγμένη έρευνα σε νομικά ζητήματα, παίρνοντας απαντήσεις γρήγορα χωρίς να χρειάζεται να συμβουλεύονται διάφορα άρθρα. Η έρευνα βασίζεται σε όλα τα προσπελάσιμα νομοθετικά δεδομένα, και συγκρίνει όλες τις πιθανές υποθέσεις με το ζήτημα που βρίσκεται επί τάπητος.\nΗ Cooley είναι μια δικηγορική εταιρεία στις ΗΠΑ που έχει χρησιμοποιήσει τη δύναμη της μηχανικής μάθησης για να στήσει μια νομική υπόθεση μέσω του εντοπισμού νομικών εννοιών από 29 εκατομμύρια έγγραφα.


Πλάτων: Πίσω από κάθε μύθο κρύβεται η αλήθεια... )\n«ΜΥΘΟΥ ΜΕΝ ΣΧΗΜΑ ΕΧΟΝ ΛΕΓΕΤΑΙ ΤΟ ΑΛΗΘΕΣ ΕΣΤΙ» Πίσω από κάθε μύθο κρύβεται η αλήθεια, μας λέει ο Πλάτων. Πρέπει επιτέλους να σκύψουμε με προσοχή, ανοιχτό μυαλό και ευλάβεια, στον ανεκτίμητο θησαυρό πληροφοριών και γνώσεων που μας δίνει η Ιερή Ελληνική Παράδοση δηλαδή η Ελληνική Μυθολογία, αλλά και γενικά όλη η Αρχαιοελληνική Γραμματεία. Η Μυθολογία είναι το ληξιαρχείο μας. Πρέπει να πάψουμε να θεωρούμε ότι περιέχει ευχάριστα παραμυθάκια, όπως μας την δίδαξαν.\nΣτα κείμενα της Μυθολογίας μας, βρίσκεται η απώτατη ιστορία μας. Περιγράφονται γεγονότα που έλαβαν χώρα εντός και εκτός πλανήτη (βλέπε Περσέας Ανδρομέδα) σε εποχές που είναι «απαγορευτικές» για την συμβατική ιστορία. Υπάρχουν πολύτιμες επιστημονικές πληροφορίες για την δημιουργία και τον κόσμο, από έναν πολιτισμό που ούτε καν φανταζόμαστε, όπως αυτό το θέμα:\nΗ ΑΠΟΚΩΔΙΚΟΠΟΙΗΣΗ ΤΟΥ ΜΥΘΟΥ ΤΗΣ ΓΕΝΝΗΣΗΣ ΤΟΥ ΕΡΙΧΘΟΝΙΟΥ.\nΕδώ βλέπουμε την εξήγηση του μύθου του Φαέθωνα από τον ίδιο τον Πλάτωνα, μέσα από το έργο του Τίμαιος, στο 22, c-d. Ακολουθεί η νεοελληνική απόδοση και στην εικόνα το πρωτότυπο αρχαίο κείμενο. ΠΛΑΤΩΝΟΣ ΤΙΜΑΙΟΣ 22, c-d\n(Απόδοση) Συνέβησαν και θα συμβούν πολλές και διάφορες καταστροφές στο ανθρώπινο γένος. Οι σημαντικότερες προήλθαν από φωτιές και πλημμύρες, ενώ οι μικρότερες από αμέτρητες άλλες αιτίες. Η παράδοση ότι κάποτε ο Φαέθων, ο γιος του Ήλιου, αφού έζεψε το άρμα του πατέρα του, επειδή δεν κατάφερε να το οδηγήσει στη διαδρομή του πατέρα του, κατέκαψε οτιδήποτε βρισκόταν πάνω στη γη και τελικά σκοτώθηκε από κεραυνό, αναφέρεται σαν απλός μύθος. . Η πραγματικότητα όμως είναι η μεταβολή της κίνησης των ουράνιων σωμάτων γύρω από τη γη και η καταστροφή όλων όσων βρίσκονται στην επιφάνεια της από τεράστιες φωτιές ανάμεσα σε μεγάλα χρονικά διαστήματα….


Τρουφάκια με σοκολάτα και καραμέλα (Video) | Συνταγές – ΑΙΤΩΛΟΑΚΑΡΝΑΝΙΑ NEWS\n7 Ιανουαρίου 2021 60\nΑναρτήθηκε στις 07/01/2021 σε Γλυκά – Επιδόρπια, Γλυκά με Σοκολάτα, Συνταγές, Συνταγές για παιδιά\nΑν σας αρέσει ο συνδυασμός της σοκολάτας με τη καραμέλα, σίγουρα θα αγαπήσετε αυτά τα υπέροχα τρουφάκια σοκολάτας και καραμέλας. Μια συνταγή (από εδώ) για καταπληκτικά τρουφάκια, εύκολα στη παρασκευή τους, με λίγα υλικά που σίγουρα θα απολαύσετε εσείς και οι καλεσμένοι σας.\nΔείτε πιο κάτω το βίντεο της εκτέλεσης της συνταγής βήμα βήμα\n3/4 φλ. τσαγιού (150 γρ.) ζάχαρη ψιλή κρυσταλλική\n200 γρ. γλυκόπικρη μαύρη σοκολάτα ψιλοκομμένη\n1 ½ κ.σ. ψιλο-θρυμματισμένη στο μούλτι σοκολάτα (προαιρετικά, για τραγανή γεύση)\nσκόνη κακάο ή τριμμένη σοκολάτα επιλογής σας για επικάλυψη\nΣε ένα κατσαρόλι με βαρύ πάτο ρίχνετε τη ζάχαρη και τη μαγειρεύετε, σε χαμηλή προς μέτρια φωτιά, ανακατεύοντας διαρκώς με ξύλινη κουτάλα, μέχρι να διαλυθεί η ζάχαρη και πάρει χρώμα καραμέλας.\nΑποσύρετε το κατσαρόλι από τη φωτιά, προσθέτετε τη κρέμα γάλακτος, ανακατεύετε ζωηρά (θα φουσκώσει αρχικά) και ξαναβάζετε το κατσαρόλι στη φωτιά συνεχίζοντας το ζωηρό, γρήγορο ανακάτεμα για 1-2 λ ή μέχρι να έχετε ένα λείο μείγμα.\nΤο κατεβάζετε από τη φωτιά, προσθέτετε το εκχύλισμα βανίλιας, το αλάτι και τη σοκολάτα και τα αφήνετε να “σταθούν” για 1 λ. Στη συνέχεια ανακατεύετε μέχρι να λιώσει καλά η σοκολάτα και έχετε ένα λείο σοκολατένιο μείγμα.\nΤο αφήνετε σε θερμοκρασία δωματίου και μόλις κρυώσει, χωρίς να πήξει, προσθέτετε και τη ψιλο-θρυμματισμένη σοκολάτα (προαιρετικά) και ανακατεύετε να ενσωματωθεί ισομερώς. Μεταφέρετε το μείγμα σε μπολ, το σκεπάζετε με πλαστική μεμβράνη και το βάζετε στο ψυγείο για 2 ώρες ή μέχρι να σφίξει καλά το μείγμα για να μπορέστε να το πλάσετε σε μπαλάκια.\nΣε ένα πιάτο ρίχνετε τη σκόνη κακάο και σε δεύτερο πιάτο τη τριμμένη σοκολάτα επιλογής σας. Με ένα κουταλάκι του γλυκού παίρνετε μείγμα και με λαδωμένα (με μαλακό βούτυρο ή σπορέλαιο) χέρια το πλάθετε σε μπαλάκια μεγέθους 3 εκ.\n“Ρολάρετε” τα μπαλάκια ή στο πιάτο με τη σκόνη κακάο ή στο πιάτο με τη τριμμένη σοκολάτα, φροντίζοντας να καλυφθούν καλά απ” όλες τις πλευρές, τα μεταφέρετε σε πιατέλα σερβιρίσματος και τα βάζετε στο ψυγείο για 1/2 τουλάχιστον ώρα πριν το σερβίρισμα.\nΣυνταγή: Τρουφάκια με σοκολάτα και καραμέλα (Video)


Με σύμμαχο μια πλατφόρμα ROV οι υποθαλάσσιες επιθεωρήσεις από τη Dive In Action | Atlantea\nΑρχική ΠΕΡΙΒΑΛΛΟΝ Με σύμμαχο μια πλατφόρμα ROV οι υποθαλάσσιες επιθεωρήσεις από τη Dive In...\nΜε σύμμαχο μια πλατφόρμα ROV οι υποθαλάσσιες επιθεωρήσεις από τη Dive In Action\nΗ επιθεώρηση μιας υποθαλάσσιας περιοχής, ώστε να διακριβωθούν τα ρυπαντικά φορτία και οι περιβαλλοντικές συνθήκες, αποτελεί το πρώτο βήμα για την οργάνωση και τον σχεδιασμό της επιχειρησιακής δράσης που θα ακολουθήσει.\nΠροκειμένου να αναβαθμίσει και να βελτιώσει την αποτελεσματικότητα των δράσεών της, η -πάντα δραστήρια- περιβαλλοντική οργάνωση Dive In Action, με έδρα τη Σαντορίνη, προχωρά στην προμήθεια ενός υποβρύχιου τηλεχειριζόμενου οχήματος (Remotely Operated Underwater Vehicle – ROUV ή ROV) συνδυαστικής δυνατότητας επαυξημένης πραγματικότητας και με μεγάλη ακτίνα δράσης και βάθους.\nΗ απόκτηση του ROV αναμένεται να βελτιώσει τη διαδικασία καταγραφής με περισσότερα δεδομένα, να αυξήσει τις δυνατότητες στο πεδίο με κάλυψη 100% των επιθεωρούμενων περιοχών, να μειώσει δραματικά τους χρόνους στον στοχευόμενο σχεδιασμό των δράσεων, να βελτιστοποιήσει την επιχειρησιακή ικανότητα και να δώσει δυνατότητες εξέλιξης των δειγματοληψιών και ανάλυσης των παρατηρήσεων.\nΌπως αναφέρει η Dive In Action, πρόκειται για ένα πολύ-εργαλείο βυθού με πολλά πλεονεκτήματα, που σε πραγματικό χρόνο, προσαρμόζοντας μια ευρεία γκάμα ειδικών εργαλείων επαγγελματικού επιπέδου, μπορεί να φέρει σε πέρας διαφορετικά σενάρια εργασιών, που είναι δύσκολο έως αδύνατο να εκτελεστούν στους χρόνους που παρέχει η τεχνολογία ενός ROV.\nΠροηγούμενο άρθροVolleyleague: Στη Νάξο κόντρα στον Πανναξιακό ο ΑΟ Θήρας\nΕπόμενο άρθροΣαντορίνη: Τροχαίο δυστύχημα με μοτοσικλέτα


Κατερίνα Γερονικολού: Δείτε τη να τραγουδάει τον «Καροτσέρη» (βίντεο) - BORO από την ΑΝΝΑ ΔΡΟΥΖΑ - boro.gr\nΑρχική / More / Celebrity / Κατερίνα Γερονικολού: Δείτε τη να τραγουδάει τον «Καροτσέρη» (βίντεο)\nΚατερίνα Γερονικολού: Δείτε τη να τραγουδάει τον «Καροτσέρη» (βίντεο)\nΣεπτέμβριος 28, 2018\tCelebrity\nΌπως γνωρίζαμε ήδη, επιστρέφει στο θεατρικό σανίδι η μεγάλη θεατρική και κινηματογραφική επιτυχία του Αλέκου Σακελλάριου, «Χτυποκάρδια στο Θρανίο», στην οποία πρωταγωνιστούσαν η Αλίκη Βουγιουκλάκη και ο Δημήτρης Παπαμιχαήλ. Με τον Λάκη Λαζόπουλο να υπογράφει τη διασκευή και τη σκηνοθεσία, δίνει ένα μεγάλο προσωπικό στοίχημα στην καριέρα του. Στο ρόλο της Λίζας Πετροβασίλη είναι γνωστό εδώ και καιρό πως θα δούμε την Κατερίνα Γερονικολού, ενώ στου καθηγητή Δημήτρη Παπαδόπουλου τον Ορέστη Τζιόβα.\nΜε τις πρόβες να βρίσκονται πια στην τελική ευθεία, ο Λάκης Λαζόπουλος φρόντισε να μας δώσει μία πρώτη ιδέα, αναρτώντας στο Instagram ένα video, όπου και βλέπουμε την Κατερίνα Γερονικολού να τραγουδάει τον Καροτσέρη, με τον Ορέστη Τζιόβα να κάθεται δίπλα της.\nΟ Λάκης Λαζόπουλος έγραψε χαρακτηριστικά: «Άρχισαν τα γυρίσματα για το κινηματογραφημένο μέρος της παράστασης! Χτυποκάρδια στο θρανίο!!» Δείτε το video:\nΚατερίνα Γερονικολού , Λάκης Λαζόπουλος , Χτυποκάρδια στο θρανίο


Το MyCat είναι μια από τις μεγαλύτερες ελληνικές διαδικτυακές κοινότητες με 131,915 εγγεγραμμένα μέλη και 713,786 μηνύματα σε 22,534 θέματα. Αυτή τη στιγμή μαζί με εσάς απολαμβάνουν το MyCat άλλα 478 άτομα.\nannmarield3, Antoniontq, benjaminpw4, Bogdanhkf, Bogdanyvw, Bogdanzxw, BooDuArp, Boothulk, CarlDuArp, Davidbox, Davidvee, Evagjp, Evatak, Evawdl, Evgenyakg, Evgenyanl, Evgenygej, Evgenyiou, Evgenyitl, Evgenyusf, Evgenyyka, Guyanovbiacy, Ilushikrga, Ilushikwzr, ip1, IvyDuArp, JamdesDub, JimDuArp, JoeDuArp, jongq1, joshuaew4, JudyDuArp, KimDuArp, lancegd4, leannit1, Leoneqi, Leonjae, Leonuls, lorriequ11, Markthulk, mavroulis, MiaDuArp, NickDuArp, ru2, subzeroviple, SueDuArp, suzanneci69, Tedthulk, terryex11, Veronadrx, Veronaopu, Vikijrt, Vikiofd, Viktorioza, Viktoriqui, WimDuArp, Zakthulk